Προσγείωση των ευρωπαϊκών μετοχών μετά το χθεσινό ιστορικό υψηλό ρεκόρ | Moneyreview.gr\nBusiness & Finance Τετάρτη 7/04/2021, 19:40 NEWSROOM\n7 Απριλίου, 2021 Τε 07/04/2021, 19:40\n«Ζαλίστηκαν» οι ευρωπαϊκές μετοχές από την κατάρριψη του ιστορικού υψηλού ρεκόρ μετά από σχεδόν 14 μήνες και έτσι σήμερα ανέστρεψαν πορεία και ολοκλήρωσαν τη σημερινή συνεδρίαση καταγράφοντας απώλειες.\nΟι επενδυτές σήμερα Τετάρτη προέβησαν σε ρευστοποιήσεις, παρά τη δημοσιοποίηση των θετικών στοιχείων για την επιχειρηματική δραστηριότητα στην Ευρωζώνη, που επέστρεψε σε ανάπτυξη τον Μάρτιο για πρώτη φορά μετά από διάστημα τεσσάρων μηνών. Ειδικότερα σύμφωνα με τα στοιχεία που δημοσιοποίησε σήμερα η IHS Markit ο σύνθετος Δείκτης Υπευθύνων Προμηθειών ΡΜΙ για τη μεταποίηση και τις υπηρεσίες, ανέβηκε στις 53,2 μονάδες τον προηγούμενο μήνα, υπερβαίνοντας το όριο των 50 μονάδων που διαχωρίζει την επέκταση από τη συρρίκνωση μιας δραστηριότητας για πρώτη φορά μετά τον περασμένο Οκτώβριο και έναντι των 52,5 μονάδων της προκαταρκτικής ανάγνωσης του δείκτη.\nΗ μεγάλη αυτή θετική μεταβολή του σύνθετου δείκτη οφείλεται στην επίδοση της μεταποίησης στην Ευρωζώνη τον περασμένο μήνα, με τον σχετικό δείκτη ΡΜΙ να καταγράφει ιστορικό ρεκόρ στην 24χρονη ιστορία της έρευνας, σκαρφαλώνοντας στις 62,5 μονάδες από τις 57,9 μονάδες τον Φεβρουάριο.\nΑντιθέτως ο υποδείκτης για τον κλάδο των υπηρεσιών σχεδόν οριακά δεν ξεπέρασε το όριο των 50 μονάδων, διαμορφούμενος στις 49,6 μονάδες τον Μάρτιο, ωστόσο και αυτός κινήθηκε αισθητά υψηλότερα από τις 45,7 μονάδες του Φεβρουαρίου.\nΟ πανευρωπαϊκός δείκτης Euro STOXX 600 υποχώρησε κατά 0,22%, δεχόμενος πιέσεις από τον κλάδο υγείας ο οποίος έκλεισε με απώλειες 0,90% και τον τεχνολογικό που ακολούθησε ελάχιστα πιο πίσω χάνοντας 0,86%. Στον αντίποδα ο κλάδος που ξεχώρισε ήταν ο μεσιτικός με κέρδη 0,79% και της ασφάλισης ο οποίος ενισχύθηκε κατά 0,58%.\nΤα κυριότερα ευρωπαϊκά χρηματιστήρια κινήθηκαν επίσης πτωτικά, με αυτό του Λονδίνου να όχι μόνο να πηγαίνει κόντρα στο ρεύμα, αλλά και να σημειώνει άνοδο 0,91%, καθώς οι βρετανικές μετοχές βρήκαν στήριξη από την αποδυνάμωση της στερλίνας έναντι του δολαρίου.\nΤο χρηματιστήριο της Φρανκφούρτης σημείωσε απώλειες της τάξεως του 0,22%, αυτό του Μιλάνου έκλεισε στο -0,08%, ενώ του Παρισιού έμεινε σχεδόν αμετάβλητο (-0,01%).\nΣτην άλλη πλευρά του Ατλαντικού η Wall Street καταγράφει απώλειες για δεύτερη διαδοχική συνεδρίαση, με τα στοιχεία για το εμπορικό έλλειμμα των ΗΠΑ τον Φεβρουάριο που έφθασε σε νέο ιστορικό υψηλό ρεκόρ να επιβαρύνει το κλίμα, εν αναμονή της δημοσίευσης των πρακτικών από την τελευταία συνεδρίαση της Ομοσπονδιακής Τράπεζας των ΗΠΑ.\nΟ Dow Jones κινείται σχεδόν 0,20% χαμηλότερα, ο S&P 500 παρουσιάζει οριακές απώλειες περί του 0,05%, στο -0,15% ο Nasdaq.\nΞένα χρηματιστήρια Αγορές: Ευρώπη Αγορές: Αμερική Wall Street Black Friday


ΛΙΣΤΑ ΜΕ ΑΠΑΓΟΡΕΥΜΕΝΑ ΒΙΒΛΙΑ – TOURKIKANEA.GR\nΗ λίστα με τα απαγορευμένα στην εισαγγελία\nΑΓΚΥΡΑ – Η Αστυνομική Διεύθυνση Άγκυρας στα πλαίσια του ¨ 3ου Δικαστικού Πακέτου¨ μεταρρυθμίσεων έστειλε για αξιολόγηση στην Εισαγγελία της Άγκυρας λίστα με όλες τις εκδόσεις για τις οποίες ίσχυε μέχρι 31/12/2012 –είτε με απόφαση δικαστηρίων της Άγκυρας είτε με απόφαση υπουργικού συμβουλίου- αποφάσεις ανάκλησης, απαγόρευσης, και παρεμπόδισης διανομής και πώλησης.\nΣχ: Στην φωτογραφία ένα από τα απαγορευμένα βιβλία στην ¨Τουρκική Δημοκρατία¨. Το Κομμουνιστικό Μανιφέστο¨ των Μαρξ και Έγκελς !\nΑΝΑΠΤΥΞΗ ΣΤΗΝ ΑΜΥΝΤΙΚΗ ΒΙΟΜΗΧΑΝΙΑ


Έξτρα άδεια για όλους τους γονείς με παιδιά στο σχολείο - e-mama.gr\nBy Liza 8 Σεπτεμβρίου 2021\nΗ ΓΣΕΕ υπενθυμίζει ότι προβλέπεται η χορήγηση από τον εργοδότη άδειας σχολικής παρακολούθησης για τους γονείς παιδιών μέχρι 18 ετών.\nΑφορά τα παιδιά τα οποία παρακολουθούν μαθήματα στοιχειώδους ή μέσης εκπαίδευσης.\nΔικαιούχοι για την έξτρα άδεια σχολικής παρακολούθησης των παιδιών και εν γένει της παρουσίας τους στο σχολείο είναι όλοι οι εργαζόμενοι γονείς. Πλήρους ή μερικής απασχόλησης.\nΕφόσον και οι δύο γονείς εργάζονται αποφασίζουν ποιος από τους δυο θα κάνει χρήση της άδειας αυτής. Ή εφόσον επιθυμούν την από κοινού της χρήση, αποφασίζουν και ενημερώνουν με υπεύθυνη δήλωσή τους για πόσο χρόνο ο καθένας θα κάνει χρήση της άδειας. Που πάντως δεν μπορεί συνολικά να υπερβαίνει τις τέσσερις (4) ημέρες συνολικά και για τους δύο γονείς.\nΣτη στοιχειώδη εκπαίδευση ανήκει και το νηπιαγωγείο. Η φοίτηση στο οποίο με βάση το νόμο είναι πλέον διετής για τα νήπια, που συμπληρώνουν την 31η Δεκεμβρίου του έτους εγγραφής ηλικία τεσσάρων (4) ετών.\nΤην εν λόγω άδεια δικαιούνται επίσης και οι γονείς παιδιών με αναπηρίες, ανεξαρτήτως της ηλικίας τους, που φοιτούν σε δομή ειδικής εκπαίδευσης του Υπουργείου Παιδείας. Ή είναι ενταγμένα και παρακολουθούν προγράμματα σε Κέντρα Διημέρευσης Ημερήσιας Φροντίδας ατόμων με αναπηρίες. Αλλά και Κέντρα Δημιουργικής Απασχόλησης ατόμων με αναπηρίες και ειδικά εκπαιδευτήρια.\nΚοινοποίησε το για να το μάθουν και άλλοι γονείς!\nΕπίσημες αργίες του 2022 – Ποιες μέρες πέφτουν;


Αρχική Ειδήσεις Άρθρα «Μία φορά στην Κύπρο» ή Μία Κινητοποίηση Μνησικακίας\nApril 19, 2021 - 3:59 pm\nΤο Τουρκικό Ίδρυμα Ραδιοτηλεόρασης, σε μια πανάκριβη παραγωγή, επιχειρεί τάχατες να ρίξει φως στα γεγονότα που συνέβησαν στην πρόσφατη ιστορία της Κύπρου.\nΔεν νομίζω όμως, ότι οι παραγωγοί της ταινίας είχαν την έγνοια να είναι αντικειμενικοί.\nΓια αυτό το λόγο, δεν υπάρχει κανένα νόημα να αξιολογήσουμε τη σειρά υπό το φως της ιστορικής γνώσης.\nΤο να επιχειρούσα κάτι τέτοιο θα σήμαινε ότι θα ετοίμαζα μία τεράστια λίστα με λάθη, κάτι το οποίο δεν έχω πρόθεση να κάνω σε αυτό το άρθρο.\nΑντίθετα, θα ήθελα να θίξω τη ζημιά που προκαλείται στον συναισθηματικό κόσμο των τηλεθεατών, από το διαστρεβλωμένο σενάριο, από τα εφέ και τη δραματική μουσική της σειράς.\nΗ ταινία, χωρίς καμία αμφιβολία είναι μία παραγωγή μνησικακίας και μίσους. Στοχεύει να καλλιεργήσει στις μάζες αισθήματα μνησικακίας και εκδίκησης.\nΓια να εξηγήσω ακριβώς ποιο νόημα προσδίδω στην έννοια της μνησικακίας, ας κοιτάξουμε αρχικά την αντίστοιχη γαλλική έννοια. Στα γαλλικά η μνησικακία αντιστοιχεί με την λέξη Ressentiment και σημαίνει το να νιώθει κανείς επανειλημμένα το ίδιο συναίσθημα.\nΟι ρίζες του Ressentiment, βρίσκονται στην έννοια της «μνησικακίας» που χρησιμοποιείτο στην Αρχαία Ελλάδα. Πρόκειται δηλαδή για την «κακία της μνήμης».\nΗ μνησικακία, σημαίνει, καθώς κάποιος θυμάται τα κακά τεκταινόμενα του παρελθόντος και τα ανακαλεί στη μνήμη του, οδηγείται να κάνει κακό και να πάρει εκδίκηση.\nΑκριβώς για αυτό το λόγο, μετά τον πόλεμο ανάμεσα στις πόλεις-κράτη της Αθήνας και της Σπάρτης, είχε εφαρμοστεί η «Απαγόρευση της Μνησικακίας» για να δημιουργηθεί και να διατηρηθεί η ειρήνη, μία πράξη που πέρασε στην ιστορία ως η πρώτη απόφαση αμνηστίας.\nΕδώ η αμνηστία είναι η απαγόρευση να κάνει κανείς κακό, παρότι ανακαλεί αδιάκοπα στην μνήμη του τα κακά και τις αδικίες που συνέβησαν.\nΑς επιστρέψουμε στην σειρά.\nΑυτό που λαμβάνει χώρα στην πραγματικότητα είναι ένα είδος «επιχείρησης μνήμης», παρουσιάζοντας την θυματοποίηση των Τουρκοκυπρίων με εξαιρετικά υπερβολικές σκηνές βίας και δημιουργώντας πόνο στους τηλεθεατές. Εδώ δεν υπάρχει χώρος ούτε για αλήθειες με την ευρεία έννοια, ούτε για το πόνο των Ελληνοκυπρίων, ούτε καν για την πραγματική θυματοποίηση των Τουρκοκυπρίων.\nΔεν μπορεί να γίνει λόγος για το παραμικρό σάλεμα ενσυναίσθησης ή για αληθοφάνεια/ουδετερότητα.\nΟ στόχος έτσι και αλλιώς δεν είναι αυτός.\nΑυτό το οποίο επιδιώκεται με αυτήν την επιχείρηση μνήμης, είναι η κινητοποίηση των μαζών με το αίσθημα της μνησικακίας και εκδίκησης. Δημιουργείται ένα τέτοιο συναισθηματικό περιβάλλον το οποίο δεν αφήνει οποιαδήποτε πιθανότητα για ενσυναίσθηση και συμβιβασμό. Η ταινία κάνει ακόμη και τα βουνά και τις πέτρες να ζητούν εκδίκηση.\nΩστόσο, κάτι που είναι ενδιαφέρον αλλά ταυτόχρονα δεν μας εκπλήσσει, είναι ότι ακόμα και για τους Τουρκοκύπριους η σειρά δεν είναι καθόλου πειστική. Η κοινότητα δεν μπορεί να ταυτίσει τον εαυτό της με αυτό το κατασκεύασμα θυματοποίησης.\nΜα νομίζω αυτοί που έκαναν την ταινία δεν είχαν ούτε αυτή την έγνοια.\nΗ πραγματική έγνοια φαίνεται να είναι η παραπλάνηση της τουρκικής κοινωνίας των 80 εκατομμυρίων, για να παρασυρθεί σε αισθήματα μίσους και εκδίκησης έτσι ώστε η κυβέρνηση του ΑΚΡ να διαχειριστεί το κυπριακό όπως θέλει και επιθυμεί.\nΚαλώ τους τηλεθεατές από την Τουρκία, χωρίς οργή και προκατάληψη, να αναρωτηθούν και να βρουν απαντήσεις στα εξής ερωτήματα:\n-Πόσοι Τουρκοκύπριοι και πόσοι Ελληνοκύπριοι δολοφονήθηκαν στην τραγωδία της Κύπρου από το 1958 μέχρι το 1974;\n-Πόσοι Ελληνοκύπριοι και πόσοι Τουρκοκύπριοι αγνοούμενοι υπάρχουν;\n-Πόσοι Τουρκοκύπριοι και πόσοι Ελληνοκύπριοι εκτοπίστηκαν με βία;\n* Το άρθρο αυτό δημοσιεύτηκε πρώτα στην τουρκική γλώσσα στην εφημερίδα Yenidüzen στις 18 Απριλίου 2021\nΠροηγούμενο άρθροΤα σημεία εξέτασης με rapid test για αύριο 20 Απρίλιου\nΕπόμενο άρθροPfizer: Συμφωνία με Κομισιόν για άλλες 100 εκατ. δόσεις μέσα στο 2021\nΣυνελήφθη στο Βέλγιο ο Γιάννης Λαγός, μετά το ευρωπαϊκό ένταλμα σύλληψης πο...\nΚορονοϊός: Γιατί προκαλεί ανησυχία το μεταλλαγμένο το στέλεχος της Ινδίας -Τι...\nΗ επιδημία της Covid-19 στην Ινδία τον τελευταίο μήνα δείχνει σημεία εκθετικής αύξησης με περισσότερες από 300.000 νέες διαγνώσεις 2000 νεκρούς ανά ημέρα. Ο...


Κηπευτικά Aγίου Γεωργίου: Διακοπή καπνίσματος; Προσοχή στην διατροφή μας.\nΗ διακοπή του καπνίσματος είναι μια πολύ σημαντική απόφαση για τους χρόνιους καπνιστές με αρκετές συνέπειες, μία από τις οποίες είναι και οι μεταβολές στο βάρος. Είναι μια διαδικασία που απαιτεί υπομονή και πειθαρχία και αρκετοί καπνιστές φοβούνται να ακολουθήσουν λόγω της πίθανής αύξησης βάρους.\nΠράγματι το κάπνισμα εμπλέκεται σε αλλαγές του μεταβολισμού, όπως δείχνουν έρευνες των τελευταίων ετών. Το κάπνισμα προκαλεί αύξηση του μεταβολικού ρυθμού ηρεμίας και της θερμογένεσης. Έτσι λοιπόν με τη διακοπή του καπνίσματος παρατηρούνται τα αντίστροφα αποτελέσματα που έχουν ως αποτέλεσμα και μια αύξηση του βάρους.\nΑκόμη πρέπει να προστεθεί ότι το κάπνισμα έχει συσχετιστεί με μείωση του αισθήματος της πείνας, οπότε με τη διακοπή του παρατηρείται και μια αύξηση της διάθεσης για φαγητό. Η διακοπή του καπνίσματος συνοδεύεται από αύξηση του σωματικού βάρους, η οποία μπορεί να φτάσει ακόμα και τα 10 κιλά.\nΗ πρόσληψη βάρους μετά τη διακοπή του καπνίσματος δεν είναι κάτι δεδομένο αλλά συνήθως σε αυτές τις περιπτώσεις υπάρχει μια αύξηση των 4-5 κιλών κατά μέσο όρο. Η μεταβολή αυτή του βάρους είναι ένας από τους σημαντικότερους παράγοντες που μπορεί να αποτρέψουν από τη διαδικασία. Βέβαια δε χρειάζεσαι να συζητήσουμε τα αδιαμφισβήτητα πλεονεκτήματα της διακοπής του καπνίσματος για την υγεία σε σχέση με το μειονέκτημα της πρόσληψης βάρους, η οποία βέβαια μπορεί να αντιμετωπιστεί με την κατάλληλη διατροφή.\nΈνα ισορροπημένο πρόγραμμα διατροφής με μικρά και συχνά γεύματα είναι το μυστικό για να μην οδηγούμαστε σε επεισόδια πολυφαγίας κάθε φορά που αισθανόμαστε την στέρηση του τσιγάρου. Τα μεγάλα και με πολλές θερμίδες γεύματα καλό θα ήταν να αποφεύγονται γιατί δεν αφήνουν πολλά περιθώρια για προσθήκη στο διαιτολόγιο μικρών σνακ ενώ παράλληλα οδηγούν και στην επιθυμία για κάπνισμα. Μικρά γέυματα λοιπόν με πολλά φρούτα και λαχανικά αλλά και δημητριακά ολικής άλεσης μπορούν να αποτελούν τις κατάλληλες επιλογές αυτών των ενδιάμεσων γευμάτων έτσι ώστε να μην μένει το στομάχι άδειο και ταυτόχρονα να προσλαμβάνουμε λίγες θερμίδες.\nΕπίσης, οι τροφές πλούσιες σε σάκχαρα (γλυκά, σνακ και αρτοσκευάσματα) αυξάνουν λόγω της έντονης αυξομείωσης του σακχάρου στο αίμα, το αίσθημα της πείνας και την συνεπαγόμενη ανάγκη για κάπνισμα. Ακόμη το αλκοόλ είναι ένα σημείο που πρέπει να δοθεί ιδιαίτερη σημασία καθώς τείνει να αυξάνεται η κατανάλωσή του μετά από τη διακοπή του καπνίσματος. Τέλος η επαρκής και σταθερή ενυδάτωση συμβάλλει στην σωστή απορρόφηση των θρεπτικών συστατικών και στην αποκατάσταση της σωστής γεύσης η οποία αλλοιώνεται προσωρινά.\nΗ αύξηση της φυσικής δραστηριότητας είναι επίσης ένα σημαντικός παράγοντας κατά την συγκεκριμένη διαδικασία, αφού αποτρέπει από την αυξημένη πρόσληψη τροφής αλλά το πιο σημαντικό είναι η αύξηση που προκαλεί στην παραγωγή ενέργειας στο σώμα. Επίσης είναι ένας τρόπος για να διατηρούνται τα χέρια αλλά και το μυαλό απασχολημένα για να αποφευχθούν επεισόδια υπερφαγίας.\nΣε κάθε περίπτωση πάντως κάθε καπνιστής πρέπει να γνωρίζει ότι αν εφαρμόσει ένα διατροφικό πρόγραμμα με τη κατάλληλη καθοδήγηση κατά την προσπάθεια διακοπής του καπνίσματος θα μπορέσει να έχει έναν καλό ελέγχο του βάρος του. Ότι τρώει κανείς μπορεί να επηρεάσει σημαντικά την υγεία του. Τα τρόφιμα που τρώμε περιέχουν διάφορα θρεπτικά συστατικά για να συντηρήσουν τη ζωή, παρέχοντας ενέργεια, προάγοντας την ανάπτυξη και ρυθμίζοντας τις μεταβολικές διεργασίες.


''Ο νεοναζισμός δεν είναι οι άλλοι''\nΈνα κείμενο του Μάνου Χατζιδάκι για το νεοναζισμό και τον εθνικισμό που έγραψε τον Φεβρουάριο του 1993, λίγους μήνες πριν τον θάνατό του\nΜερικά πράγματα που μας δίδαξε ο Μάνος Χατζηδάκις\nΙΟΥΝ 17. 2016\nΧαρακτηριστικές απόψεις του\n7 σκέψεις του Άγγελου Τερζάκη\nΑΥΓ 03. 2017\n" Ο άνθρωπος έχει γεννηθεί για να ποθεί την ελευθερία μέσα σ’ ένα κόσμο που δεν την ανέχεται "\nΠίσω από την κουζίνα, πίσω από τα φώτα\nΑΥΓ 08. 2018\nαπό Τιμολέων Διαμαντής\nΣτην ζωή τίποτε δεν χαρίζεται\nΠερί Ελλάδας και Δημοκρατίας\nΜία συνέντευξη του Κ.Καστοριάδη για την πολιτική ζωή στην Ελλάδα.\nΜΑΡ 21. 2016\nαπό το ποίημα του Τάσου Λειβαδίτη\nΑντικρίζοντας την μαγεία των αιθέρων\nΑΥΓ 09. 2016\nαπό Τέσυ Μπάιλα\nΜια ιστορία εμπνευσμένη από το ελληνικό καλοκαίρι\n10 αυτοβιογραφικές σημειώσεις και προφορικές διηγήσεις του δημιουργού\nΙΟΥΛ 20. 2016\n«Κοιτούσα πάρα πολύ τον ουρανό, όταν ήμουν μικρό παιδί στον Πειραιά.Αυτόν τον ουρανό δεν τον ξαναείδα σε κανένα μέρος της γης» Γιάννης Τσαρούχης\nΙστορίες της ελληνικής μετανάστευσης\nΙΑΝ 06. 2017\n4 αληθινά περιστατικά Ελλήνων μεταναστών στην Αυστραλία\nΗ ζωή είναι Γαύδος\nΙΟΥΛ 08. 2017\nΤαξίδι στο νοτιότερο άκρο της Ευρώπης


Maria's Lil' Men: ΣΚΕΨΕΙΣ ΓΙΑ ΤΟ ΠΡΩΤΑΚΙ ΜΟΥ & ΧΡΗΣΙΜΕΣ ΟΔΗΓΙΕΣ ΓΙΑ ΓΟΝΕΙΣ!\nΑναμφισβήτητα η είσοδος του παιδιού στο Δημοτικό σχολείο, είναι ένα γεγονός μεγάλης σημασίας για τη ζωή του αλλά και για τη ζωή όλης της οικογένειας!\nΩς γονείς, προβληματιζόμαστε αν θα του αρέσει το σχολείο, αν θα βρει νέους φίλους, αν θα συγκεντρώνεται, αν θα παραμένει ήσυχο στην τάξη, αν θα μελετά στο σπίτι...\nΕπίσης, αναρωτιόμαστε πώς θα μπορέσουμε να το βοηθήσουμε ώστε να προσαρμοστεί με ευκολία στο νέο του περιβάλλον και στις νέες του σχολικές υποχρεώσεις.\nΤο σίγουρο είναι ένα. Δεν χρειάζεται άγχος! Το άγχος δε βοηθάει κανέναν! Και κυρίως, το άγχος επιβαρύνει την ψυχολογία των παιδιών μας.\nΗ προσαρμογή στο "μεγάλο σχολείο" θα έρθει ομαλά αν εξηγήσουμε στα παιδιά μας, με απλά και κατανοητά λόγια και κυρίως με πολλή αγάπη και κατανόηση, για την σπουδαιότητα αυτής της νέας αρχής. Και είμαι σίγουρη ότι όλα θα πάνε καλά! Τα παιδιά άλλωστε, "το έχουν" από τη φύση τους να προσαρμόζονται εύκολα και να μαθαίνουν γρήγορα!\nΤο κουδούνι χτύπησε σήμερα χαρούμενα, για όλα τα παιδιά, όπως και για το δικό μου! Μαθητής της Α' τάξης δημοτικού πλέον και αισθάνομαι ανάμεικτα συναισθήματα! Νιώθω χαρούμενη, γιατί μαζί του, θα πάω κι εγώ (ξανά) στην πρώτη δημοτικού... δε σας κρύβω ότι μέσα μου την λαχταρούσα αυτή τη στιγμή! Το άγχος μου είναι ελεγχόμενο όμως, όχι, δεν το αφήνω να με καταβάλλει ούτε να το περάσω (έστω ασυνείδητα) στο παιδί! Όλα θα πάνε καλά, το πιστεύω! Νιώθω αισιόδοξη!\nΚλείνοντας με τις σκέψεις μου, θα ήθελα να μοιραστώ μαζί σας, ορισμένες χρήσιμες συμβουλές-οδηγίες, που μας δόθηκαν από τις δασκάλες (μας) της Α' δημοτικού, ώστε να βοηθήσετε κι εσείς τα παιδιά σας στην προσαρμογή τους!\nΜιλάμε στα παιδιά μας για τη νέα σχολική πραγματικότητα, χωρίς να τους προσθέσουμε φόβο για τις υποχρεώσεις που θα έρθουν.\nΜιλάμε στα παιδιά μας, με θετική στάση για το σχολείο, εξηγώντας τους ότι εκεί θα κάνει σπουδαία πράγματα... θα μπορέσουν να διαβάσουν τα ωραιότερα παραμύθια που ακόμα δεν τους έχουμε διαβάσει εμείς...θα μπορέσουν να γράψουν τις δικές τους ιστορίες...θα αποκτήσουν νέους φίλους αγαπημένους... θα ασχοληθούν με νέες δραστηριότητες όπως μουσική, γυμναστική, εικαστικά.\nΜιλάμε στα παιδιά μας για τα δικά μας παιδικά βιώματα από το σχολείο με ευχάριστα γεγονότα για τους δασκάλους μας, τους συμμαθητές μας, τονίζοντας τη δύναμη της σχολικής ομάδας.\nΔημιουργούμε ένα σταθερό πρόγραμμα ύπνου που θα βοηθήσει τα παιδιά μας, να έχουν πιο εύκολη προσαρμογή στις νέες συνθήκες της οικογενειακής ζωής.\nΑποφασίζουμε από κοινού, πού και πώς θα φτιάξουν το συγκεκριμένο δικό τους χώρο, όπου θα διαβάζουν και θα έχουν τα βιβλία τους\nΕκπαιδεύστε τα να είναι τα ίδια υπεύθυνα για τα πράγματά τους και προτρέψτε τα να φροντίζουν και να κρατούν καθαρό και οργανωμένο το γραφείο τους.\nΣτηρίξτε τα ενισχύοντας την αυτοπεποίθηση τους, δίνοντας τους να καταλάβουν ότι είμαστε δίπλα τους και ότι θα τα βοηθήσουμε όταν και όσο χρειαστεί. Αυτό θα δημιουργήσει αίσθημα ασφάλειας και ικανοποίησης.\nΓνωρίζουμε τη δασκάλα τους και δε διστάζουμε να συζητήσουμε μαζί της, θέματα που μας απασχολούν ή θεωρούμε ότι πρέπει να γνωρίζει για τα παιδιά μας. Αυτό που επιζητούν οι εκπαιδευτικοί είναι η σωστή συνεργασία μαζί μας αλλά και η εμπιστοσύνη!\nΔεν παραλείπουμε να πηγαίνουμε στις προγραμματισμένες συγκεντρώσεις και τις μηνιαίες συναντήσεις με τις δασκάλες τους. Ενδιαφερόμαστε για την κοινωνική ζωή των παιδιών μας αλλά και τη συμπεριφορά τους στο σχολείο κι όχι μόνο για τις μαθησιακές τους ικανότητες.\nΕξηγούμε στα παιδιά μας, ότι στο σχολείο όπως και στο σπίτι, υπάρχουν κάποιοι βασικοί κανόνες συμπεριφοράς για την ασφάλεια τους.\nΔεν ξεχνάμε να συζητάμε μαζί τους καθημερινά, πώς πέρασαν και τι ακριβώς τα απασχόλησε. Είναι απαραίτητο να γνωρίζουμε τις αγωνίες τους.\nΜε την έναρξη της σχολικής χρονιάς, δεν παρατείνουμε την παραμονή μας στον προαύλιο χώρο, γιατί έτσι θα δυσκολέψουμε την προσαρμογή του\nΔηλώνουμε στα παιδιά μας με σταθερότητα, ότι οι εκπαιδευτικοί είναι υπεύθυνοι για εκείνα, όταν μπαίνουν στο χώρο του σχολείου.\nΦροντίζουμε να γνωριζόμαστε με τους γονείς των συμμαθητών τους, γιατί αυτό θα τα βοηθήσει να δημιουργήσουν εύκολα και γρήγορα νέους φίλους.\nΕπιστρέφοντας σήμερα από την πρώτη του μέρα στο σχολείο, το πρωτάκι μου ήταν ενθουσιασμένο και χαρούμενο! Μου μίλησε για όλα όσα έκαναν. Μου περιέγραψε τη δασκάλα του, με τον δικό του μοναδικό τρόπο και τα ματάκια του έλαμπαν. Μου είπε: "Μαμά η δασκάλα μου είναι όμορφη, με ωραία ξανθά μαλλιά, χαμογελαστή και καλή, αυστηρή με μέτρο"... Χάρηκε που θα μάθει αγγλικά και υπολογιστές, ξετρελάθηκε με το μάθημα της γυμναστικής... Πώς να μη χαίρομαι λοιπόν και να μη νιώθω υπέροχα, η μάνα!!!\nΚαλή και δημιουργική σχολική χρονιά αγαπημένο μου αγόρι! Μακάρι αυτή η χαρά και η λάμψη που διέκρινα σήμερα στο βλέμμα σου, να σε ακολουθεί σε όλη τη φετινή χρονιά που μόλις άρχισε!\nTags: Little Men, School\nMy Little Cosy World 13/9/16, 8:46 π.μ.\nΜαρια μου πολύ χρησιμα όσα γράφεις και θα τα ακολουθήσω! Καλή σχολική χρονια να έχει και το δικό σου πρωτακι (όπως και το δικό μου) αλλα και όλα τα παιδάκια! Φιλιααα\nM Koutsom 13/9/16, 11:55 π.μ.\nΕμένα με βοήθησαν Σωτηρία μου και πραγματικά εκτιμώ πολύ την κίνηση των εκπαιδευτικών μας!Καλή σχολική χρονιά να έχουν τα παιδάκια μας! σε φιλώ\nMary Liodou / Mommy Jammi 13/9/16, 12:19 μ.μ.\nΚαλή σχολική χρονιά να έχετε Μαράκι μου! Από τα σημαντικότερα βήματα είναι η 1η Δημοτικού αλλά όπως σωστά είπες τα παιδιά ξέρουν να προσαρμόζονται! Σε φιλώ!\nmomyof6 13/9/16, 12:21 μ.μ.\nΚαλή χρονιά στο παλληκαράκι σου, Μαρία μου, καλή αρχή!\nΠράγματι, πολύ χρήσιμες οι συμβουλές, πολύ καλή κίνηση.\nΘα ευχηθώ και εγώ μαζί σου:\nη χαρά και η λάμψη στο βλέμμα του, να τον ακολουθεί σε όλη τη φετινή χρονιά και σε όλα τα σχολικά του χρόνια!\nLittle Box of Love 14/9/16, 2:52 π.μ.\nΜαρία μου καλή σχολική χρονιά στο πρωτάκι σου!!


Εβδομαδιαίες απώλειες 3,88% στο Χρηματιστήριο | Η ΚΑΘΗΜΕΡΙΝΗ\n11 Ιουλίου, 2020 11.07.2020 • 09:39\nΝέα πτώση σημείωσε το Χρηματιστήριο Αθηνών, κόντρα στο θετικό κλίμα που επικράτησε στις περισσότερες ευρωπαϊκές αγορές, ολοκληρώνοντας μια έτσι κι αλλιώς «κόκκινη» εβδομάδα, αφού δεν βρέθηκε σε θετικό έδαφος ούτε σε μία συνεδρίαση. Ο τζίρος παρέμεινε υποτονικός, ενώ οι πωλητές συνέχισαν να ασκούν πιέσεις στις τραπεζικές μετοχές και σε επιλεγμένα blue chips, κρατώντας τον Γενικό Δείκτη μονίμως στα αρνητικά. Ο αδύναμος τραπεζικός κλάδος, όπως σημειώνουν εγχώριοι αναλυτές, συνιστά τον βασικό λόγο του χαμηλού επενδυτικού ενδιαφέροντος στο ελληνικό Χρηματιστήριο, παρά την εμφανή διαφοροποίηση πλειάδας άλλων δεικτοβαρών τίτλων.\nΠιο αναλυτικά, ο Γενικός Δείκτης έκλεισε με απώλειες 0,61% στις 632,97 μονάδες, ενώ ενδοσυνεδριακά βρέθηκε έως και τις 629,75 μονάδες και σε πτώση 1,11%, ενώ ο τζίρος διαμορφώθηκε στα 44,37 εκατ. ευρώ.\nΟ δείκτης υψηλής κεφαλαιοποίησης έκλεισε με πτώση 0,73% στις 1.528,83 μονάδες, ενώ ο δείκτης μεσαίας κεφαλαιοποίησης υποχώρησε κατά 0,86% και στις 833,55 μονάδες. Από τα μη τραπεζικά blue chips, τις μεγαλύτερες πιέσεις δέχτηκαν οι Motor Oil (-3,52%), ΕΛΠΕ (-2,74%), Lamda Development (-2,62%), Βιοχάλκο (-2,55%), Jumbo (-2,53%) και Fourlis (-2,44%).\nΟ τραπεζικός δείκτης υποχώρησε κατά 0,95% στις 343,52 μονάδες, με την Τράπεζα Πειραιώς να κλείνει με απώλειες 1,95%, την Alpha Bank στο -1,81%, τη Eurobank στο -1% και την Εθνική Τράπεζα στο +0,86%. Σε επίπεδο εβδομάδας, ο Γενικός Δείκτης έκλεισε με απώλειες 3,88%, ενώ ο τραπεζικός δείκτης σημείωσε πτώση 8,76%.\nΗ Fast Finance επισημαίνει πως παραμένει επιφυλακτική για την πορεία του Χ.Α., τη στιγμή που η ψυχολογία των επενδυτών είναι ευμετάβλητη λόγω και της επανεκτίμησης των αρνητικών επιδράσεων της COVID-19 τόσο στην ελληνική όσο και στη διεθνή οικονομία. Η εγχώρια αγορά, όπως τονίζει, παραμένει στάσιμη και αβαθής, χωρίς όγκους. Ωστόσο, όπως προσθέτει, καθώς αποκοπές των μερισμάτων από δεικτοβαρείς εισηγμένες ολοκληρώνονται –οι οποίες και ασκούν πιέσεις στις μετοχές τους, άρα και στον Γενικό Δείκτη–, η εικόνα θα ξεκαθαρίσει περαιτέρω. Μόνο η έγκαιρη παραμονή πάνω από τις 680-690 μονάδες στον Γενικό Δείκτη θα βοηθήσει στην αλλαγή σκηνικού. Πάντως, το 2020 θα αποτελέσει ένα πολύ δύσκολο έτος ούτως ή άλλως, όπως γίνεται ήδη φανερό και από τις πρώτες παρουσιάσεις τριμήνων των εισηγμένων.


The Batman: "Είμαι οι σκιές" δηλώνει ο Robert Pattinson στο νέο TV Spot της ταινίας - Unboxholics.com\nThe Batman: "Είμαι οι σκιές" δηλώνει ο Robert Pattinson στο νέο TV Spot της ταινίας\nΣε ένα μήνα ακριβώς η πρεμιέρα\n02 Φεβρουαρίου 2022 23:01\nΈνας μήνας ακριβώς απομένει για την πολυαναμενόμενη πρεμιέρα του The Batman με τον Robert Pattinson σε σκηνοθεσία Matt Reeves και το hype χτυπάει κόκκινο ανάμεσα στους DC fans. Για τη συγκυρία αυτή η Warner Bros. έδωσε στη δημοσιότητα ένα νέο teaser υπό τη μορφή TV spot.\nΣε αυτό ο Batman ακούγεται με νεύρο να δηλώνει πως "Νομίζουν ότι κρύβομαι στις σκιές..Τους παρακολουθώ...Περιμένοντας να χτυπήσω...αλλά εγώ είμαι οι σκιές".\nΔείτε το νέο TV Spot του The Batman:\n"They think I'm hiding in the shadows.. watching.. waiting to strike.. but I am the shadows"pic.twitter.com/ifMZq5Endq\nΠατώντας εδώ θα βρείτε τις νεότερες δηλώσεις του Pattinson για το sequel αλλά και πως η ταινία θα "σοκάρει" τον κόσμο.\nTags: the batman robert pattinson tv spot


Δίκλινα δωμάτια standard\nΑτραπός Ξενοδοχείο στο Πήλιο\nΤο ξενοδοχείο Ατραπός αποτελεί ένα από τα πιο όμορφα ξενοδοχεία στο Πήλιο, μην χάσετε την ευκαιρία να το απολαύσετε. Σας περιμένουμε, λοιπόν για να νιώσετε την πραγματική φιλοξενία σε ένα μαγευτικό ξενοδοχείο στο Πηλίο.\nΟ καιρός στο Πήλιο:


Antroni - «Ο ΓΙΑΝΝΙΑΣ» ΓΙΑΝΝΟΣ ΠΑΠΑΣΤΑΥΡΟΥ\nΚώστας Παπαντωνόπουλος\tΓονική Κατηγορία: Ιστορία\tΚαπεταναίοι του Ωλονού και της Κάπελης 31 Μαϊος 2014\t 31 Μαϊος 2014\t Εμφανίσεις: 3152\nΠΡΟΕΠΑΝΑΣΤΑΤΙΚΟΣ ΗΡΩΑΣ ΤΟΥ ΩΛΟΝΟΥ\nΓΙΑΝΝΟΣ ΠΑΠΑΣΤΑΥΡΟΥ «Ο ΓΙΑΝΝΙΑΣ»\nΟ Γιαννιάς (μεγεθυντικό του Γιάννος)είναι ο Γιάννης Παπασταύρου (1760-1805), γεννημένος στην Προστοβίτσα Τριταίας. Στην παιδική του ηλικία ήταν γνωστός σαν παπαδοπαίδι μιας και ο πατέρας του ήταν ιερέας της περιοχής. Ο παπα-Αντρέας, γνωστός παλικαράς σε όλη την επαρχία, με καταγωγή από την Ηλεία, έφυγε κυνηγημένος από τον κάμπο για να βρεί καταφύγιο στο Ξυβούνι. Ο Γιάννος από πολύ νέος ακολούθησε την κλεφτουριά του Ωλονού αναπτύσσοντας μεγάλη δράση σαν κλέφτης κυρίως στην ορεινή Πελοπόννησο. Σε ηλικία 22 ετών αρραβωνιάστηκε αλλά δεν παντρεύτηκε γιατί τα έβαλε με τον άγριο εισπράκτορα των Τούρκων Καψομάλη. Αυτός για να τον εκδικηθεί πάντρεψε την αρραβωνιαστικιά του με τον αδελφό του. Την επόμενη μέρα του γάμου αναχώρησε στη Μάνη για να βρεί τον Ζαχαριά που αμέσως τον έκανε ομαδάρχη. Έπειτα από τρία χρόνια επέστρεψε στον Ωλονό. Από τότε κανένας Τούρκος δεν τόλμησε να ξαναπεράσει από τα λημέρια του.\n"Η φωτογραφία είναι δημιουργία του χρήστη της Βικιπαίδειας Tony esopi και διακινείται με την άδεια GFDL"\nΟ Κολοκοτρώνης αφηγείται «… ὅστις ἦτο κλέφτης πρὸ τῆς ἐπαναστάσεως, καὶ πολλοὺς Τούρκους ἔστειλεν εἰς τόν κάτω κόσμον, ἀλλ᾿ αὐτοὶ δὲν ἐσώνοντο ». Ο Γιαννιάς είχε και αρματολίκι κοντά στο Νοταρά στα Τρίκαλα Κορινθίας «…με ξέρουν και τα Τρίκαλα που τάχω αρματωλίκι…» Τον πρώτο του μεγάλο άθλο ο Γιαννιάς τον έκανε μαζί με το φίλο και πρωτοπαλίκαρό του Γιατρό Τσιμίκο όταν συνέλαβαν τον έφιππο Μαχμούτ Μπέη του Μυστρά. Στη συνέχεια τον ξεγύμνωσαν και έφυγαν με το άλογό του.\nΚατά τα έτη 1787-1805 με δύναμη 60 ανδρών βρέθηκε υπό την αρχηγία του φίλου και συναγωνιστή του (μέχρι τέλους) ονομαστού Ζαχαριά που αυτοονομάστηκε αρχιστράτηγος Πελοποννήσου ύστερα από τον γενναίο θάνατο του Κωνσταντίνου Κολοκοτρώνη. Ο Γιαννιάς ήταν κατά τι πρεσβύτερος του Ζαχαριά και ονομαστός αθλητής όπως μας λέει και το τραγούδι: «Μες το βάλτο στο πηγάδι / ρίχνουν κλέφτες το λιθάρι…»\nΈλαβε μέρος στην μάχη του Ταινάρου το 1792. Σε αυτή την μάχη με την βοήθεια του Κατσώνη αντιμετώπισαν τον ενωμένο Γαλλοτουρκικό στρατό που αποβιβάστηκε να καταπνίξει την επανάσταση και να εξοντώσει τους αρματολούς της Πελοποννήσου. Την επόμενη μέρα στις 9 Ιούλη τους επιτέθηκε με θυμό ο Πασάς με 5000 Τούρκους. Με το σπαθί στα χέρια ο Ζαχαριάς με τον Ανδρούτσο (πατέρας του Οδυσέα) και 1500 παλικάρια σφάξανε 4000 και κυρίεψαν 12 πολεμικά πλοία.\nΎστερα από αυτό οι Τούρκοι απειλούν την Μάνη με ανοιχτό Γαλλοτουρκικό πόλεμο και τους αναγκάζουν να απομακρυνθούν για το καλό του τόπου. Ο Κατσώνης διαφεύγει διά μέσου του Τούρκικου στόλου και ο Ζαχαριάς με τον Γιαννιά επιχειρούν την φυγάδευση του Ανδρούτσου διά μέσου χιλιάδων εχθρών. Την περίοδο αυτή κρύφτηκαν στην περίφημη σπηλιά του Κλαπανάρη στο Αντρώνι που χωρούσε 1000 άτομα. Διά μέσου του Ωλονού έφτασαν στο Αίγιο για να περάσει ο Ανδρούτσος και τα εναπομείναντα παλικάρια του ασφαλή στην Ρούμελη.\nΚατόπιν μετέβη στο Βάλτο Αιτωλείας και από εκεί βρέθηκε στην Αλεξάνδρεια «…πουλάκι μου Αλεξανδρινό…» όπως αναφέρει και το δημοτικό τραγούδι του.\nΌταν επέστρεψε στο Μπρακουμάδι, οι Τούρκοι των Πατρών ήλθαν σε συμβιβασμό μαζί του και του έδωσαν το καπετανιλίκι (κατηλίκι) της επαρχίας για εννέα χρόνια. Παντρεύτηκε στο Αλποχώρι Τριταίας ενώ ήρθε σε σύγκρουση με τους γνωστούς ισχυρούς της περιοχής (Κουμανιώτη, Καυκά και Τσαλαμιδά).\nΤο 1802 επικηρύχθηκε και το 1804 αιχμαλώτισε τον Σεκήρ Αχμέτ στο κτήμα του στο Μονοδένδρι.\nΤο 1804 καταδιωκόμενος από τον παλιό του φίλο Κονταχμέτη το Λαλιώτη πιάστηκε στην Κερτίζα (κοντά στην Πολίτσα ή στη θέση Πετρωτή) όπου έπεσε σε παγίδα που του είχαν στήσει. Τραυματίστηκε στην συμπλοκή και τον συνέλλαβαν. Τον μετέφεραν στην Πάτρα όπου τον κρέμασαν σε μια μελικοκιά προ του ναού του Αγίου Αθανασίου στην Πλατεία Μαρούδα, μαζί με το γιατρό και πρωτοπαλίκαρο του Τζιμίκο. Τιμής ένεκεν σήμερα η πλατεία φέρει το όνομά του. Μια εσφαλμένη εκδοχή, επηρεασμένη από το θάνατο του Ζαχαριά, θέλει το Γιάννο να δηλητηριάζεται με δωροδοκία από έναν απ’ τους πολλούς κουμπάρους του «…κουμπάροι φάγαν τον Γιαννιά κουμπάροι και το Ζαχαριά…»\nΠολλά δημοτικά τραγούδια εξυμνούν το Γιαννιά.Το παρακάτω λέει ότι όταν παρακολουθούσε τους κλέφτες να ρίχνουν το λιθάρι και να τους ξεπερνούν οι Αρβανίτες θύμωσε και προέτρεψε το παλικάρι του Καραχάλιο να το ρίξει μακρύτερα.\nΜες το Βάλτο, στο πηγάδι,\nρίχνουν οι κλέφτες το λιθάρι.\nκαι περνούν τους Μωραΐτες.\nΚαι ψιλή φωνίτσα βάνει\nκαι τον Καραχάλιο κράζει:\nέλα, πέτα το λιθάρι,\nκι αν περάσεις ένα αχνάρι,\nμια ασημένια στο ζουνάρι,\nκαι αν περάσεις στην πιλάλα,\nχάρισμά σου και μιά πάλα.\nΈνα άλλο μιλάει για το Γιαννιά που δε φοβόταν τους αγάδες των Πατρών, αφού έπιασε «και τον Αχμέτ αγά, της Πάτρας βοϊβόντα». Χάρη σε αυτή τη μάχη, η γέφυρα του Πείρου ποταμού στον Πρέβεδο Πατρών λέγεται «του Γιαννιά». Το όνομά του έχει και το τοπωνύμιο στη «Σάπια Βρύση» στο Παναχαϊκό, το δέντρο στον Ωλονό και ο πλάτανος στην Προστοβίτσα.\nΌταν τον μετέφεραν στην Πάτρα σταμάτησε στον Αστερόκαμπο, όπως λέει ο στίχος, και αποχαιρέτησε τα λημέρια του και τα βουνά, της «Ισαριάς τη ράχη, Βοδιά και Σανταμέρι».\nΆλλος στίχος λέει:\n« - ούτε στη Μάνη φάνηκεν,\n- ούτε στόρημο Θιάκι\n- κι ουδέ στης Πάτρας τα χωριά\n- που τώχει αρματωλίκι»\nΟ λαός της περιοχής έκλαψε το μαρτυρικό θάνατο του Γιάννου Γιαννιά πατέρα του Γιώργη με το σχετικό δημοτικό τραγούδι:\nΤρία πουλάκια κάθονται στον Ωλονό στη ράχη\nΤόνα τηράει τα Νεζερά, τ'άλλο τη Μέσα Μάνη\n-Ο Γιάννος τί να γίνεται, ο γυιός του Παπανδρέα;\n- Ούτε στη Μάνη φάνηκεν, - ούτε στόρημο Θιάκι\nκι ουδέ στης Πάτρας τα χωριά που τάχει αρματωλίκι.\n-Τάχα να μην περπάτησα κι εγώ σ’ αυτόν τον τόπο;\nTα παλληκάρια μου μπροστά μ’ εξήντα, με τριάντα\nΚαι τώρα πάω μοναχός και πάω να με κρεμάσουν,\nΑφήνω γειά, ψηλά βουνά και χαμηλοί μου κάμποι.\nΚαι το μοιρολόι του Ωλωνού λέει:\n«Διψάν οι κάμποι για νερό και τα βουνά για χιόνια,\nτη δίψα πώχει κι Ωλονός για τους παλιούς τους κλέφταις»!\nΆλλο τραγούδι που διέσωσε ο Β. Παπαγεωργίου από τα Βραχναίικα Αχαΐας.\nΚι αν μας πειράξουν τίποτα της Πάτρας οι αγάδες,\nνα δούν το Γιάννη του παπά, το γυιό του Παπανδρέα\nπως πιάνει σκλάβους ζωντανούς, σκλάβους κοτσαμπασήδες\nπιάνει και τον Αχμέτ αγά, της Πάτρας βοϊβόντα.\nΔεν άργησε όμως να αλλάξουν τα πράγματα και οι Τούρκοι οδήγησαν το Γιαννιά στην κρεμάλα. Το γνωστό δημοτικό τραγούδι που ακούγεται ακόμη στα χωριά μας σε διάφορες παραλλαγές διασώθηκε από τον Χ. Κυρύλλο λαογράφο γιατρό των Πατρών.\nΣήκω, πουλί μου την αυγή και και κάτσε στο κλαράκι\nΚαι τίναξ’ τη φτερούγα σου να πέσουν οι δροσιές σου\nΚαι μη λαλείς παράωρα, ώρα του μεσονύχτου\nτ’ είναι σημάδι των κλεφτών και των καπεταναίων.\nΠολλά ντουφέκια πέφτουνε και σιγαλά βροντάνε.\nΚάνε σε γάμο πέφτουνε, κάνε σε πανηγύρι;\nMάειδε σε γάμο πέφτουνε, μάειδε σε πανηγύρι.\nΟ Γιάννης εκαβάληκε στην Πάτρα για να πάει.\nΒγαίνει στον Αστερόκαμπο, μες στο χωριό τ’ Αστέρι.\nΚοντοκρατάει τ’ άλογο και τα βουνά αγναντεύει.\n-Έχετε γειά ψηλά βουνά και σεις κοντοραχούλες\nΚαι σεις κουμπαροπούλες μου στα μαύρα να ντυθήτε.\nΚαι συνεχίζει με την παρακάτω προφητική παραλλαγή που αναφέρεται στην γυναίκα του και στην πορεία που θα ακολουθήσει ο γιος του Δεληγιώργης .\nΚαι συ γυναίκα μου καλή, άξια και πενεμένη\nΝα μου φυλάξεις το παιδί κι όταν θα μεγαλώσει\nΝα του φορέσεις τ’ άρματα που τάχω κρεμασμένα\nΕκεί ψηλά στην εκκλησιά, πίσ’ από τ’ άγιο βήμα\nΚαι να του πεις να εκδικηθεί, το αίμα μου να πάρει\nΑπό τον άτιμο κατή, τον Τούρκο Ταταράκη.\nΆλλο τραγούδισε διαφορετικό ύφος που ακούγεται στα χωριά μας:\nΤρία πουλάκια πάν’ ψηλά και το ’να χαμπηλώνει\nκαι κείνο που χαμπήλωνε του Γιάννου πάει και λέει\nεφτού που πας βρε και φιλείς, φιλείς τα μαύρα μάτια\nφυλάξου μη σε πιάσουνε του Μπέη τα παλικάρια\nΕμένα δε με πιάνουνε του Μπέη τα παλικάρια\nγιατί έχω φίλους με φυλάν’ κι αηδόνια μου το λένε\nΣαββάτο του το έλεγε την Κυριακή τον πιάσαν\nΧίλιοι τον πάν από μπροστά και δυό χιλιάδες πίσω\nτον παν’ να τον κρεμάσουνε.\nΜετά την σύμπραξη των αρχιερέων και των προκρίτων όταν η πύλη το 1804 εξασφάλισε το Συνοδικό Επιτίμιο του οικουμενικού Πατριάρχη Καλλίνικου Δ΄ (1801-1806) που εστρέφετο εναντίον των κλεφτών του Μοριά και όλων όσων τους υποθάλπουν άνοιξε ο δρόμος για την εξόντωση της Μοραΐτικης κλεφτουριάς.\nΑπό το Γενάρη του 1805 επί Οσμάν πασά του Μοριά άρχισε η μεγάλη συστηματική καταδίωξη των κλεφτών, όπως αναφέρει ο Κολοκοτρώνης «…ήλθε το διάταγμα και μας εκυνήγησαν. Ο Πετμεζάς, ο Γιαννιάς και ο Ζαχαριάς ήσαν χαϊμένοι προτήτερα και βρέθηκα με μόνον 150…»\nΤο δρόμο που χάραξε ο Γιαννιάς ακολούθησε ο γιος του Γιώργης που έπεσε στο Κατσαρού, γράφοντας λαμπρές σελίδες στο πάνθεον της ελληνικής επανάστασης.\nΕσφαλμένα πολλά έντυπα των αναφέρουν Κωνσταντίνο\n Ο λαογραφος ερευνητής Ηλίας Τουτούνης μου ανέφερε ότι έχει καταγωγή από την Βουπρασία Ηλείας. Ο Γιάννης Παπαγιάννης στο βιβλίο του «Το Κούμανι Ηλείας»σελ. 57 αναφέρει ότι ο Γιανόπουλος (Γιαννιάς) κατάγεται από το Κούμανι.\n Δυτική προέκταση του Ερυμάνθου.\n Διήγηση Χ. Παναγόπουλου «Χρωματισμός του κόσμου…», Πάτραι 1876, 80\n «Βίοι Πελοποννησίων ανδρών»\n Σ. Κουτίβα, «οι Νοταράδες…» Αθήνα 1968, 254\nΒασιλικό δήμου Φαρών\nΑλεποχώρι Τριταίας, προέρχεται απο τον μυθικό Γίγαντα Άλπο έναν από τους γιούς της Γαίας .\nΚαι τα τρία ονόματα είναι αγωνιστών της Κάπελης γνωστά σε όλους.\nΤούλα Παπαχρονοπούλου «Αχαικά Δ» 59\nΓεμανός Kind(Eunomia 3, 1823, 194). Oι κλέφτες του Μωριά του Βλαχογιάννη Αθήνα, 1935, 263\nΧρήστος Καραχάλιος κατήγετο επίσης από την Προστοβίτσα.\nΑσημένιες και χρυσές αλυσίδες ήταν η περιουσία που πάντα έφεραν μαζί τους. Κουμπούρα κατά τον Στέφ. Ν. Θωμόπουλο\n Πάλα: τουρκ. λέξη= χαντζάρι, γιαταγάνι. Γίνονταν αγώνες με σπαθιά πετώντας τα 8-10 μέτρα ψηλά και πηδώντας να το πιάνουν. Ιθάκι\nΝεζερά, σήμερα Κάλανος του δήμου Φαρών Αχαΐας\nΚατά άλλη εκδοχή:\n«Αφήνω γειά στις Βλάμισσες και γεια στις Βλαχοπούλες,\nΒρυσούλες με τα κρύα νερά να μη κρουσταλλιασθήτε,\nΚι εγώ θα πάω να κρεμαστώ ...»\nΚ. Τριανταφύλου, Πελ. Πρωτοχρονιά, 1961,184\nΙ. Ασημακόπουλου, Αναζητώντας τις Ρίζες μας Αθήνα 2001\nΕπιτίμιο είναι συνδυασμός επίπληξης και απειλής ονομαστικού αφορισμού\nΙστορικός συνοικισμός στο Αντρώνι (στις 17 Μάη του 1821 με το παλιό ημερολόγιο ή 30 Ιούνη με το σημερινό)που έπεσε ο Γιώργης Γιαννιάς με τα 12 παλικάρια του σκοτώνοντας 120 Τούρκους.\nΑ/Α Άρθρου: 183\nΑναθεωρημένο 19 Φορές\nΔημιουργήθηκε Κυριακή, 30 Μάρτιος 2008 20:37\nΤροποποιήθηκε Κυριακή, 26 Ιούνιος 2011 23:18


Ντετέκτιβ - Θεατρομανία | Παραστάσεις, διαγωνισμοί, κριτικές\nΑρχείο\tΑστυνομικόΚωμωδία\tΠαίχτηκε από 11/03/2022 έως 17/04/2022\nΔιάρκεια: 95' χωρίς διάλειμμα\nΜετάφραση: Έφη Δρόσου\nΣκηνοθέτης: Έφη Δρόσου\nΣκηνογραφία: Δανάη Πανά\nΜια κωμική ιστορία έρωτα και απιστίας, εμπλουτισμένη με στοιχεία αστυνομικού μυθιστορήματος και φάρσας, αποτελεί η νέα παραγωγή του Κρατικού Θεάτρου Βορείου Ελλάδος. Ο «Ντετέκτιβ» του Πήτερ Σάφερ, σε σκηνοθεσία Έφης Δρόσου ανεβαίνει στη σκηνή του Βασιλικού Θεάτρου, την Παρασκευή 11 Μαρτίου, στις 21.00. Η παράσταση, με έντονο άρωμα της δεκαετίας του ’60, υπονομεύει τις κοινωνικές […]


Η “ΘΑΝΑΣΗΣ ΜΠΑΞΕΒΑΝΗΣ - BLUE AEGEAN SAILING SCHOOL” είναι μια ιδιωτική σχολή ιστιοπλοΐας ανοιχτής θάλασσας στη Θεσσαλονίκη, την οποία οραματίστηκα, δημιούργησα και διευθύνω από το 2002.\nΗ δωροκάρτα μπορεί να χρησιμοποιηθεί για όλο το φάσμα των δραστηριοτήτων της σχολής και μπορείτε να την αποκτήσετε με τα ποσά των 20€ και 50€.\nΗ οργάνωση της σχολής μας στοχεύει στην εκπαίδευση νέων ιστιοπλόων με σύγχρονα μέσα και μέθοδο και την εξέλιξη τους μέσω δευτεροβάθμιων και τριτοβάθμιων εκπαιδευτικών προγραμμάτων που καλύπτουν κάθε ιστιοπλοϊκή επιθυμία.\nΠΝΟΕΣ ΚΑΙ ΑΡΜΕΝΙΣΜΑΤΑ…. ΨΥΧΟΛΟΓΙΑ ΕΝ ΠΛΩ! Πάμε και…. για άλλες πλεύσεις!! Με καπετάνιο τον … Εαυτό μας Πλοίο το… σώμα μας Ναύτες τα … συναισθήματά μας Πανιά τη… λογική Άνεμο τα… γεγονότα Στα ταξίδια …. τις σχέσεις μας Θεραπευτικές συναντήσεις Η ζωή γίνεται ομορφότερη και απλούστερη όταν μπορούμε να κατανοούμε τον εαυτό μας και τους […]\nΑγαπητοί φίλοι, σας ενημερώνουμε πως η ετήσια πασχαλινή ιστιοπλοϊκή εκδρομή στο Ιόνιο θα πραγματοποιηθεί μεταξύ 25/4 (Μ. Πέμπτη) και 29/4 (Δευτέρα του Πάσχα). ΠΡΟΓΡΑΜΜΑ Μ. Πέμπτη: Ο καθένας μας θα πρέπει να φροντίσει να μετακινηθεί με δικό του τρόπο ξεκινώντας νωρίς το πρωί για Κέρκυρα και άφιξη το αργότερο έως τις 14:00‐15:00 στη Μαρίνα Γουβιών, […]\nΤο χρυσό μετάλλιο στο ευρωπαϊκό πρωτάθλημα Techno 293 κατέκτησε ο Αλέξανδρος Καλπογιαννάκης. Ο νεαρός αθλητής του Ν.Ο. Βουλιαγμένης λίγες μέρες μετά το χρυσό μετάλλιο στους Ολυμπιακούς Αγώνες Νεότητας στην Αργεντινή πραγματοποίησε εντυπωσιακή εμφάνιση στον σπουδαίο αγώνα της Αθήνας και έδειξε την μεγάλη του κλάση. Στις 11 ιστιοδρομίες που έγιναν στα youth boys ο Αλέξανδρος […]\nΕπισκέψιμα για το κοινό τα τρία πλοία του Πολεμικού Ναυτικού που θα καταπλεύσουν στη Θεσσαλονίκη��������� 24th, 2018\nΤα νέα των Τριγκώνη-Πασχαλίδη (Οκτώβριος 2018)��������� 24th, 2018\nΤο Σάββατο 20/10 παίρνουμε εκκίνηση στη Μάλτα!��������� 17th, 2018\nΑποτελέσματα αγώνων «Βότσεια» 2018��������� 17th, 2018\nΕλληνική συμμετοχή στο 50ο ROLEX MIDDLE SEA RACE με μεγάλο ενδιαφέρον για τη σχολή μας!��������� 10th, 2018\nΠαγκόσμιο Συνέδριο Μαρινών για πρώτη φορά στην Ελλάδα��������� 10th, 2018\nΤο έβδομο ευρωπαϊκό τους πρωτάθλημα κατέκτησαν Πασχαλίδης και Τριγκώνης!����������� 18th, 2018\nΜέτρια αποτελέσματα για τους ιστιοπλόους μας στην Ενοσίμα (video)����������� 18th, 2018\nΆσχημη ημέρα για τους Έλληνες ιστιοπλόους στο Παγκόσμιο (video)����������� 12th, 2018\nΣτην 5η θέση Μάντης – Καγιαλής στο Παγκόσμιο της Ιαπωνίας (video)����������� 11th, 2018\nΟΛΑ ΤΑ ΝΕΑ ΣΤΟ BLOG ΜΑΣ


Ensure that the purchase arrives on schedule as well as meets the specifications of the purchaser Requirements At least 2 years of relevant working experience preferably in IT Services environment Bachelor’s Degree in Accounting or a related field required Strong negotiating skills Comprehensive understanding of MS Excel, MS Word and industry standard purchase order software platforms Excellent organizational capabilities, communication and negotiation skills Very good oral and written command of the Greek and English languages We offer Attractive remuneration package Opportunity to develop your career and skills by joining complex and large projects Friendly working environment Work / life balance Private insurance\nOptimal HR Group. on behalf of Elpedison, a leading Energy & Utilities organization, is looking to recruit a. Procurement Buyer based in Thessaloniki. The Procurement Buyer will participate in...\nWe are looking for an enthusiastic, professional, and customer orientedSenior Buyerto join our team in DramaThe position is responsible for the domestic and international procurement of...\nJunior Buyer Κωδικός Θέσης. JB0621 Ημερομηνία ανάρτησης αγγελίας... Join us and be part of the evolution! The RoleAs a Junior Buyer you will be responsible for SKUs...\nΗ Polis Athens θυγατρική εταιρεία της Toyota Hellas, επιθυμεί να προσλάβει Used Cars Buyer. Η Toyota Hellas είναι μέλος του...\nΕπιθυμεί να καλύψει την παρακάτω θέση Junior Buyer (2021 31)Ο Η Junior Buyer είναι ενεργό μέλος της ομάδας της...


ἀκαλαρρείτης, ο (Α)\nαυτός που ρέει ήσυχα, ο ακύμαντος\n«ἐξ ἀκαλαρρείταο βαθυρρόου Ὠκεανοῑο» (Όμ. Η 422).\n[ΕΤΥΜΟΛ. < ἀκαλὸς «ήσυχος, ήρεμος» ή ἀκαλὰ επιρρ. + -ρείτης < -ρεFε-τας < ρέω\nπρβλ. και ἀκαλάρροος].


Σπίτι > Προϊόντα > Πρώτες ύλες για χαρτί(Σύνολο 1 Προϊόντα για Πρώτες ύλες για χαρτί)\nΠρώτες ύλες για χαρτί - κατασκευαστής, εργοστάσιο, προμηθευτής από την Κίνα\nΕίμαστε εξειδικευμένες Πρώτες ύλες για χαρτί κατασκευαστές και προμηθευτές / εργοστάσιο από την Κίνα. Χονδρική Πρώτες ύλες για χαρτί με υψηλή ποιότητα ως χαμηλή τιμή / φθηνή, μία από τις κορυφαίες μάρκες Πρώτες ύλες για χαρτί από την Κίνα, NINGXIA PURU CHEMICAL CO., LTD.\nWholesale Πρώτες ύλες για χαρτί from China, Need to find cheap Πρώτες ύλες για χαρτί as low price but leading manufacturers. Just find high-quality brands on Πρώτες ύλες για χαρτί produce factory, You can also feedback about what you want, start saving and explore our Πρώτες ύλες για χαρτί, We'll reply you in fastest.


Ανακομιδή Ιερών λειψάνων του Αγίου Γερασίμου | Newsbomb\n20 Οκτωβρίου 2014 19:48\nΑνακομιδή Ιερών λειψάνων του Αγίου Γερασίμου\nΟ χρόνος γεννήσεως του ανάγεται στο έτος 1509. Τόπος, τα Άνω Τρίκαλα Κορινθίας. Γονείς του η Καλή και ο Δημήτριος, απόγονος του οίκου των Νοταράδων. Οι γονείς του ήταν πλούσιοι και ευσεβής. Ο Άγιος, έχοντας και «δεξιάν φύσιν», απέκτησε ζηλευτή μόρφωση. Και ενώ είχε τις προϋποθέσεις για πλούτο, δύναμη και μόρφωση, αυτός διέγραψε την δόξα. Αρνήθηκε την παρότρυνση των γονιών του να νυμφευθεί και προτίμησε να ακολουθήσει τον μοναχικό βίο.\nΚατά το έτος πιθανόν 1538 έφθασε μετά από κοπιαστικό ταξίδι στα Ιεροσόλυμα, για μεγάλο χρονικό διάστημα υπηρέτησε στον Ιερό ναό της Αναστάσεως του Χριστού (Πανάγιο Τάφο) και έλαβε το δεύτερο βαθμό της Ιεροσύνης από τον πατριάρχη Γερμανό Α΄, του οποίου διετέλεσε και στενός συνεργάτης. Ιδιαίτερα τον ανέπαυε, όταν μπορούσε, να αποσύρεται στα Ιερά μοναστήρια γύρω από τον Ιορδάνη ποταμό, προκειμένου να κάνει περισυλλογή και να επιδίδεται σε αυστηρότερη άσκηση.\nΑρχικά εγκαταστάθηκε σε μία σπηλιά νοτιοδυτικά από την πόλη του Αργοστολίου, το γνωστό ως σήμερα ως «σπήλαιο τ' Αγίου». Ζούσε με αυστηρή άσκηση, νηστεία και προσευχή, αντιμετωπίζοντας με τη χάρη του Κυρίου τις επιθέσεις των δαιμόνων που δεν έπαψαν να τον πολεμούν. Ενώ όμως ο όσιος Γεράσιμος είχε έρθει στην Κεφαλονιά για να βρει μεγαλύτερη ησυχία απ' όση στη Ζάκυνθο, ο Θεός τον επέλεξε για να προσφέρει παράλληλα ψυχική στήριξη στο δοκιμαζόμενο από την παπική προπαγάνδα Ορθόδοξο πλήρωμα του νησιού. Αποφάσισε μετά από έξι χρόνια παραμονής του εκεί, να αναζητήσει νέο ερημικό τόπο για εγκατάσταση και άσκηση. «Ανέβηκε λοιπόν σε κάποιον τόπο που λεγόταν Ομαλά...».\nΑφού μ' αυτά και άλλα παρόμοια παρηγόρησε ο άγιος Γεράσιμος τα πνευματικά του τέκνα και τα στήριξε και τα ευλόγησε, παρέδωσε ήρεμα και με χαρά τη μακάρια ψυχή του στα χέρια του Δημιουργού του, τον όποιο τόσο θερμά από μικρό παιδί αγάπησε και τόσο πιστά υπηρέτησε σε όλη του τη ζωή, ως δούλος αγαθός και πιστός (Ματθ. 25,19). Από τα εβδομήντα, και κάτι περισσότερο, χρόνια που έζησε σε τούτη την πρόσκαιρη και φθαρτή ζωή ο άγιος, δεκαεννέα τα πέρασε στη σεβάσμια Μονή την οποία εκ θεμελίων ανήγειρε και άφησε ως πατρική κληρονομιά στα πνευματικά του τέκνα και στις μοναχές που ασκούνται σ' αυτήν, όπως έγραψε στη διαθήκη του.\nΗ μακάρια κοίμηση του έγινε στις 15 Αυγούστου του έτους 1579. Επειδή όμως κατά την ήμερα αυτή τιμάται η Μετάσταση στους ουρανούς της Υπεραγίας Θεοτόκου, η μνήμη του άγεται και η Ακολουθία του ψάλλεται στις 16 του Ιδίου μηνός.


Ξεκίνησε προετοιμασία ο Παναργειακός - Παραπολιτικά Αργολίδα\nΤο παρόν έδωσε και ο πρόεδρος του συλλόγου κ. Σταύρος Τσιόδρας καθώς και μέλη του Δ.Σ.\nΣτη σύντομη ομιλία του ο κ. Τσιόδρας τόνισε την εμπιστοσύνη και την πίστη του ιδίου και όλων των μελών στους ποδοσφαιριστές και το τεχνικό team και τους ευχήθηκε να έχουν υγεία και πολλές νίκες.\nΑξίζει να σημειωθεί ότι κατά την είσοδο του ποδοσφαιρικού τμήματος στον αγωνιστικό χώρο πραγματοποιήθηκε θερμομέτρηση σε όλα τα μέλη από το προσωπικό του Δ.Α.Κ. Άργους, τηρώντας το πρωτόκολλο εισόδου σε αθλητικές εγκαταστάσεις.\nΑνδρέα Πουλά, εκπροσωπεί το ΚΙΝ.ΑΛ. ο Λεωνίδας Κουτσογιάννης; Με ένα αδιανόητο δελτίο τύπου ο διορισμένος γραμματέας της ανύπαρκτης νομαρχιακής του ΚΙΝΑΛ Αργολιδας, προσπαθεί να πάρει λίγα λεπτά δημοσιότητας, προκαλώντας το δημόσιο αίσθημα και λειτουργώντας ως ένας αυριανιστής περασμένων, κακών εποχών. Αυτός ο κύριος που δεν εκπροσωπεί κανέναν άλλο παρά μόνο τον εαυτό του, και είναι […]


Πέτσας: Εξασφαλίσαμε 25 εκατ. δόσεις του εμβολίου - Αύριο η παρουσίαση του σχεδίου εμβολιασμού - KontraSeOlous\nΠέτσας: Εξασφαλίσαμε 25 εκατ. δόσεις του εμβολίου – Αύριο η παρουσίαση του σχεδίου εμβολιασμού\nΠροηγούμενο άρθροΜητσοτάκης: Πάμε όλοι οι αρχηγοί με επικεφαλής την Πρόεδρο να καταθέσουμε ένα λουλούδι\nΕπόμενο άρθροAνοίγουν πάλι μαγαζιά και εστίαση με πρώτα τα κομμωτήρια – Για να αποφύγουν εξέγερση\nΚωνσταντίνος Αδαμίδης – Υποψήφιος Δημοτικός Σύμβουλος Με Την Νέα Πάτρα-Φροντίδα για...


Ιχθύς και Σεξ - Ερωτικές προτιμήσεις του Ιχθύ\nΙχθύς και σεξουαλική προτίμηση\nΜία ρομαντική βόλτα στην παραλία, κάτω από το φως των αστεριών είναι η ιδανική πρόταση αν θέλεις να αποπλανήσεις σεξουαλικά τον ρομαντικό και ευαίσθητο Ιχθύ. Του αρέσει πολύ το σεξ, εφόσον τηρούνται κάποιες συναισθηματικές προϋποθέσεις, που τον κάνουν να αισθάνεται ασφάλεια και σιγουριά. Στο σεξ του αρέσουν πολύ τα χάδια, τα φιλιά και όλες οι ζεστές στιγμές οικειότητας που του προσφέρουν συναισθηματική πληρότητα. Του αρέσει να κάνει σεξ σε ρομαντικά μέρη, με ερωτική μουσική, αναμμένα κεράκια και ερωτικές εξομολογήσεις. Προτιμά το τρυφερό σεξ, από ότι το παθιασμένο και τον ερεθίζει πολύ το πολύωρο «λεκτικό» παιχνίδι που γίνεται πριν καταλήξει στο κρεβάτι με το άτομο που ποθεί!\nΗ ερωτική ταυτότητα του Ιχθύ\nΤο σεξ είναι για τον Ιχθύ μία συναισθηματική επιβεβαίωση, μία στιγμή που ενώνεται σώμα και ψυχή με το άτομο που αγαπά και κάνει όνειρα! Δεν μπορεί να λειτουργήσει σεξουαλικά αν δεν τρέφει βαθιά συναισθήματα για το ταίρι του. Μπορεί στο ξεκίνημα μίας σεξουαλικής δραστηριότητας, ο Ιχθύς να είναι ντροπαλός, «μαζεμένος» και αρκετά συνεσταλμένος, αυτό όμως συμβαίνει μέχρι να «πάρει τον αέρα του». Όταν ξεπεράσει όλες τις αναστολές του γίνεται ένας ερωτικός σύντροφος γεμάτος τρυφερότητα, συναίσθημα και πλούσια ερωτική φαντασία! Αποφεύγει το σεξ της μιας βραδιάς ή οτιδήποτε δεν στηρίζεται στο συναίσθημα. Διαγράφει από τη ζωή του ανθρώπους που λειτουργούν στον έρωτα με χυδαιότητα. Θέλει πολύ λεπτούς χειρισμούς για να μπορέσει να ανοιχτεί σεξουαλικά. Διαθέτει όμως φαντασία, ρομαντισμό και έχει την ικανότητα να διεισδύει στην ψυχοσύνθεση του ερωτικού του παρτενέρ και να του προσφέρει την υπέρτατη ερωτική ικανοποίηση.


Πούντα Κάνα: Όλα τα εστιατόρια Εστιατόρια κοντά στο αξιοθέατο Little John\nΑναζήτηση Καραϊβική›Δομινικανή Δημοκρατία›La Altagracia Province›Πούντα Κάνα›Εστιατόρια σε Πούντα Κάνα›Little John\n542 κριτικές Νο 6 από 216 στην κατηγορία Εστιατόρια για: Πούντα Κάνα Πιστοποιητικό διάκρισης €€ - €€€\nΚαραϊβική, Μπαρ, Θαλασσινά, Διεθνής, Πιάτα χωρίς γλουτένη\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Playa Juanillo, Cap Cana | Cap Cana, Πούντα Κάνα 00000, Δομινικανή Δημοκρατία +1 809-469-7727\nΠούντα Κάνα, La Altagracia Province Punta Palmera - Cap Cana\nΠούντα Κάνα, La Altagracia Province Περισσότερα Xeliter Caleton Villas Cap Cana\nΕνημέρωση καταχώρισης… Little John: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΠούντα Κάνα, La Altagracia Province Wacamole\nΠούντα Κάνα, La Altagracia Province Πούντα Κάνα: Όλα τα εστιατόρια (270)\nLittle John: Έχετε πάει; Μοιραστείτε τις εμπειρίες σας! Γράψτε μια κριτική\nΤηλεόραση, Δωρεάν WiFi, Υπαίθρια τραπέζια, Καθίσματα, Με προσωπικό σερβιρίσματος, Διαθέσιμο πάρκινγκ, Πρόσβαση σε αναπηρική καρέκλα, Σερβίρει αλκοόλ, Πλήρες μπαρ, Δέχεται American Express, Δέχεται Mastercard, Δέχεται Visa, Δέχεται Discover, Φαγητό σε πακέτο\nΑυτές είναι οι ερωτήσεις που υπέβαλαν οι προηγούμενοι επισκέπτες, με απαντήσεις από τους εκπροσώπους αυτού του χώρου (Little John) και άλλους επισκέπτες.\n2 ερωτήσεις Κάντε μια ερώτηση Έχετε απορίες; Λάβετε απαντήσεις από το προσωπικό αυτού του χώρου (Little John) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Little John Κοντινά αξιοθέατα με τη μεγαλύτερη βαθμολογία 2.212 Κριτικές Hoyo Azul\n660 Κριτικές Οικολογικό Πάρκο Indigenous Eyes\n397 Κριτικές Juanillo Beach\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 126 Κριτικές Blue Marlin\n124 Κριτικές La Mona Nouvelle Cuisine\n11 Κριτικές Palapa Juanillo Wedding Restaurant and Venue


Τα μανιτάρια έχουν μόλις 22 θερμίδες και πολλά αντιοξειδωτικά – Diatrofi-News.gr\nHome / Διατροφή / Τα μανιτάρια έχουν μόλις 22 θερμίδες και πολλά αντιοξειδωτικά\nΤα μανιτάρια έχουν μόλις 22 θερμίδες και πολλά αντιοξειδωτικά\nΔύσκολα θα βρεις τρόφιμο που να έχει τόσο μεγάλη ποικιλία. Τα μανιταράκια είναι πολύ γευστικά και αν θέλεις να ξέρεις, έχουν ελάχιστα λιπαρά, πολλά αντιοξειδωτικά, υψηλής ποιότητας πρωτεΐνη και ΜΟΛΙΣ 22 θερμίδες/100 γραμμάρια.\nΠόσα όμως γνωρίζεις για τα μανιτάρια; Ποια είδη από τους γευστικούς μύκητες μπορείς να θυμηθείς; Ανακάλυψε τις μαγικές ιδιότητες των μανιταριών στη διατροφή σου και κράτησε τη λίστα με τα πιο «διάσημα» μανιτάρια. Για να γνωρίζεις τι να διαλέξεις για κάθε μαγειρική σου δημιουργία.\nΤΑ ΜΑΝΙΤΑΡΙΑ ΣΤΗ ΔΙΑΙΤΑ\nΕίναι ό, τι πιο κοντινό στο κρέας, αν θέλεις να προσφέρεις στον οργανισμό σου απλόχερα πρωτεΐνη. Και μάλιστα με ελάχιστες θερμίδες και σχεδόν καθόλου λιπαρά, σε αντίθεση με το κρέας. «Λόγω της χαμηλής τους θερμιδικής αξίας, τα μανιτάρια είναι μία πολύ καλή λύση για άτομα που επιθυμούν να ελέγξουν το βάρος τους.\n– Ενυδατώνουν και δεν γεμίζουν θερμίδες. Η ενέργεια που θεωρητικά αποδίδουν, όταν καταναλίσκονται ωμά ή μαγειρεμένα, είναι μικρή, καθώς αποτελούνται κυρίως από νερό (90%).\n– Πλούσια τόσο σε υδατάνθρακες, όσο και σε πρωτεΐνες. Αποτελούνται στο μεγαλύτερο μέρος, της ξηράς τους ουσίας (10%), από υδατάνθρακες και πρωτεΐνες.\n– Έχουν ελάχιστα λιπαρά! Περιέχουν ελάχιστη ποσότητα λιπαρών, λιγότερο από το 3% της συνολικής ενέργειας\n– Πρωτεΐνη υψηλής διατροφικής αξίας! Οι πρωτεΐνες των μανιταριών, λόγω της παρουσίας όλων των βασικών αμινοξέων, είναι υψηλής ποιότητας, πολύ ανώτερες από τις φυτικές πρωτεΐνες, πλησιάζοντας την ποιότητα των ζωϊκών πρωτεϊνών.\nSmart Tip: Δοκίμασε να συνδυάσεις τα μανιτάρια με δημητριακά. Έτσι, η βιολογική αξία της πρωτεΐνης του γεύματος ανεβαίνει κατακόρυφα, γεγονός πολύ επιθυμητό ειδικά για χορτοφάγους. Αντί λοιπόν να συνοδέυσεις το φαγητό σου με ρύζι, προτίμησε ολόκληρο σιτάρι βρασμένο ή πλιγούρι με μανιτάρια!\n– Πλούσια σε αντιοξειδωτικά! 100 γρ μανιταριών μας προμηθεύουν με 30 mg σεληνίου και 0,6 mg χαλκού, δηλαδή μας καλύπτουν το 45% και 30% αντίστοιχα των ημερήσιων αναγκών μας στα δύο αυτά πολύτιμα αντιοξειδωτικά ιχνοστοιχεία. Μάλιστα πολλές μελέτες έχουν δείξει ότι δρώντας συνεργιστικά με τη βιταμίνη Ε μειώνουν σημαντικά την πιθανότητα εμφάνισης καρκίνου του παχέως εντέρου και του μαστού. Έτσι συνδυάζοντας τα μανιτάρια με ελαιόλαδο, έχουμε ένα έντονα θρεπτικό γεύμα.\n– Προσφέρουν λαμπερό δέρμα! Ο χαλκός που είναι επίσης αντιοξειδωτικός, συμμετέχει επίσης στον σχηματισμό του κολλαγόνου και της ελαστίνης, συμβάλλοντας υπέρ της υγείας και σφριγηλότατος του δέρματος.\n– Είναι πλούσια σε βιταμίνες. Έχουν πληθώρα από βιταμίνες του συμπλέγματος Β αλλά και φλαβονοειδή, που αντιστοίχως συμβάλλουν στην καλή λειτουργία του νευρικού συστήματος και στην καλή υγεία του δέρματος αλλά και στη θωράκιση του οργανισμού από της ελεύθερες ρίζες.\nΠροηγούμενο Το πρωινό γεύμα είναι απαραίτητο για την υγεία των παιδιών μας\nΕπόμενο 10 τροφές για τον αθλητή


Galaxy Note 10: μάθαμε τα πάντα, πριν τη σημερινή ανακοίνωση! - GizChina Greece\nΛίγες… ώρες έμειναν πρακτικά για τα αποκαλυπτήρια του νέου Samsung Galaxy Note 10, χωρίς ωστόσο μετά από τόσες διαρροές να έχουν μείνει και πολλά να αποκαλυφθούν.\nGalaxy Note 10 – Τιμή στην Ευρώπη\nΕιδικότερα, σύμφωνα με τον Ishan Agarwal, το Galaxy Note 10 με 256 GB αποθηκευτικού χώρου θα κοστίζει 949 ευρώ στην Ευρώπη ενώ το Galaxy Note + θα κοστίζει 1099 ευρώ(η έκδοση με τα 512 GB αποθηκευτικού χώρου θα κοστίζει 1.199 ευρώ). Οι προαναφερθείσες τιμές θα ισχύσουν σε αρκετές, όχι όμως σε όλες τις ευρωπαϊκές αγορές εξαιτίας του διαφορετικού ύψους των φόρων. Για παράδειγμα στην Ισπανία και την Γαλλία η συσκευή θα κοστίζει 10 ευρώ παραπάνω, ενώ οι Φιλανδοί θα πρέπει να δώσουν 50 ευρώ επιπλέον για το Galaxy Note 10, η τιμή του οποίου θα φτάσει τα 999 ευρώ.\nΤα νέα Galaxy Note θα έχουν οθόνη με ελάχιστα περιθώρια Infinity-O η οποία θα καλύπτει το 92,5% του σώματος της συσκευής. Ειδικότερα το Galaxy Note10+ θα έρθει με Dynamic AMOLED οθόνη 6,8” και ανάλυση WQHD+ ενώ το Galaxy Note10 θα έρθει με οθόνη 6.3″ με ανάλυση FHD+. Και στα δύο μοντέλα θα υπάρχει πολύ μικρή οπή όπου θα φιλοξενεί την εμπρόσθια κάμερα. Να σημειωθεί ότι η Selfie κάμερα θα είναι 10MP.\nTags: Galaxy Note 10Galaxy Note 10 ανακοίνωσηGalaxy Note 10 τιμήSamsung Galaxy Note 10\nNext post HTC: διακοπή πωλήσεων στο Η.Β. λόγω παραβίασης πατέντας!\nPrevious post Xiaomi Mi WiFi 4A: με IEEE802.11ac/Gigabit, dual Band WiFi στα 25€!


Ορδή των βασιβουζούκων « Οι λέξεις έχουν τη δική τους ιστορία\nΜΙΚ_ΙΟΣ στη Μπατίρηδες επί μακρόν\nPosts Tagged ‘Ορδή των βασιβουζούκων’\nΟ άγνωστος ποιητής Άχθος Αρούρης: Ένας μέτοικος στη Μυτιλήνη του μεσοπολέμου\nPosted by sarant στο 4 Μαρτίου, 2014\nΕδώ και λίγο καιρό έχω αρχίσει να δημοσιεύω, κάθε δεύτερη Τρίτη, αποσπάσματα από το βιβλίο του πατέρα μου, του Δημήτρη Σαραντάκου, “Ο άγνωστος ποιητής Άχθος Αρούρης” (εκδ. Ερατώ, 1995, εξαντλημένο), που είναι μια βιογραφία του παππού μου, του Νίκου Σαραντάκου (1903-1977), ο οποίος είχε το ψευδώνυμο Άχθος Αρούρης (που είναι ομηρική έκφραση και σημαίνει ‘βάρος της γης’). Η σημερινή είναι η ενδέκατη συνέχεια. Η προηγούμενη συνέχεια βρίσκεται εδώ.\nΜε τη σημερινή συνέχεια μπαίνουμε στο τέταρτο κεφάλαιο του βιβλίου, που έχει τον γενικό τίτλο Ένας μέτοικος στη Μυτιλήνη του μεσοπολέμου και παρακολουθεί τη ζωή του παππού μου από το 1928 που παντρεύτηκε τη γιαγιά μου, την Ελένη Μυρογιάννη, και εγκαταστάθηκε στη Μυτιλήνη. Να θυμίσω ότι στην προηγούμενη συνέχεια τον είχαμε αφήσει εργένη στην Αθήνα, να ζει ζωή μποέμικη με τους φίλους του και να διασκεδάζει με τις παραδοξολογίες του κυρίου Θεόδωρου. Παρέλειψα την «Απόφαση για γάμο», όπως επιγράφεται αυτή η σύντομη ενότητα του βιβλίου, για τον απλό λόγο ότι δεν με βόλευε να την αναρτήσω μόνη της.\nΣτο τέταρτο αυτό κεφάλαιο, ο πατέρας μου προτάσσει μια εισαγωγή για τους Παλιοελλαδίτες και τους Νεοελλαδίτες που έχει αυτόνομη αξία, πέρα από το ρόλο της στη διήγηση.\nΠαλιοελλαδίτες και νεοελλαδίτες\nΗ απελευθέρωση της Λέσβου και των άλλων νησιών του Ανατολικού Αιγαίου το 1912 και η ενσωμάτωσή τους στο ελληνικό κράτος μπορεί να τα απάλλαξε από την οθωμανική διοίκηση και την εθνική υποδούλωση, δεν τα βοήθησε όμως από οικονομικής πλευράς. Τα νησιά χάσανε τη φυσική τους ενδοχώρα που ήταν οι απέναντι ακτές της Αιολίδας και της Ιωνίας, κατοικούμενες επίσης από Έλληνες, και άρχισαν να παρακμάζουν. Η έλευση των προσφύγων μετά το 1922 ανέκοψε αυτή την πορεία, γιατί το νέο πληθυσμιακό στοιχείο, ζωντανό και δραστήριο, έδωσε νέα ώθηση στις οικονομικές και άλλες δραστηριότητες. Αυτό φάνηκε ιδιαίτερα στη Λέσβο, όπου κατά κύριο λόγο εγκαταστάθηκαν οι πρόσφυγες, αντικαθιστώντας το υπολογίσιμο τουρκικό στοιχείο, (στη Χίο, στη Σάμο και στην Ικαρία ουδέποτε είχαν εγκατασταθεί τουρκικοί πληθυσμοί). Η οικονομική πάντως παρακμή με όλες τις συνέπειές της, επιβραδύνθηκε μεν από την εγκατάσταση των. προσφύγων αλλά δε σταμάτησε και συνεχίζεται ως σήμερα.\nPosted in Άχθος Αρούρης, Αναμνήσεις, Βιογραφίες, Δημήτρης Σαραντάκος, Μυτιλήνη, Πρόσφατη ιστορία | Με ετικέτα: παλιοελλαδίτες, Ασημάκης Πανσέληνος, Μυριβήλης, Ορδή των βασιβουζούκων, Στρ, νεοελλαδίτες | 75 Σχόλια »


Σενάρια για Τόρες-Μίλαν | Onsports.gr\nhome ΠοδόσφαιροΕυρώπηΙταλίαΣενάρια για Τόρες-Μίλαν Κοινοποιήστε\nΣενάρια για Τόρες-Μίλαν\tΣυντάκτης: Onsports team\nΔημοσίευση: Πέμπτη, 22 Δεκεμβρίου 2011 09.47\nΔημοσιεύματα από την Ιταλία κάνουν λόγο για έντονο ενδιαφέρον της Μίλαν για τον Ισπανό φορ της Τσέλσι, Φερνάντο Τόρες.\tΜπορεί στη Τσέλσι να τονίζουν ότι ο Τόρες δεν είναι υπό παραχώρηση, ωστόσο ιταλικά δημοσιεύματα υποστηρίζουν ότι η Μίλαν ενδιαφέρεται για την απόκτησή του. Οι «ροσονέρι» ενδιαφέρονται και για τον Κάρλος Τέβεζ, ωστόσο, η περίπτωσή του είναι αρκετά περίπλοκη και σε περίπτωση που δεν βγει… άκρη με τον Αργεντινό στράικερ, θα στραφούν στον επιθετικό των «μπλε».\nΜάλιστα, το εν λόγω δημοσίευμα αναφέρει πως η Μίλαν δεν θα προσπαθήσει να αγοράσει τα δικαιώματα του Τόρες, αλλά θα καταθέσει πρόταση για τον εξάμηνο δανεισμό του, πρόταση που ούτε καν τη συζητούν στην Αγγλία.\tΚατηγορία: Ιταλία


Πρώτη καταχώρηση: Δευτέρα, 26 Ιουλίου 2021, 10:05\nΓια τους δύο νέους δίσκους που είναι στα σκαριά, για την τηλεοπτική σειρά «Άγριες μέλισσες», το έντεχνο τραγούδι και για την επιμονή του να δημιουργεί με βάση τη Θεσσαλονίκη, μιλά στο Αθηναϊκό-Μακεδονικό Πρακτορείο Ειδήσεων ο συνθέτης Γιώργος Καζαντζής, εν όψει της sold out συναυλίας της Τετάρτης 28 Ιουλίου 2021, στο Επταπύργιο,\nΑρκείται σ' ένα «ωραία», όταν το μαθαίνει. Παρόλο που από τα περίπου 300 τραγούδια που έχει συνθέσει στα 36 χρόνια δημιουργίας, πολλά έγιναν επιτυχίες, σημειώνει ότι «αν δεν ήταν οι "Άγριες μέλισσες" δεν θα με συζητούσαν», καθώς λίγοι γνωρίζουν τον συνθέτη ενός μουσικού κομματιού.\nΌταν γνωρίστηκαν με τον Γιώργο Νταλάρα έδωσαν υπόσχεση συνεργασίας και κάποια στιγμή του τηλεφώνησε εκείνος και του ζήτησε να συνεργαστούν. «Ξεκίνησα έχοντας την ατμόσφαιρα της φωνής του στ' αυτιά μου». Ο Νταλάρας τον έχει χαρακτηρίσει «αθόρυβο ήρωα», «άγκυρα» του ελληνικού τραγουδιού και «ο μετά τον Κουγιουμτζή». Ο ίδιος δεν κομπάζει, φοβούμενος μην ξεπεράσει τα όρια της δικής του ματαιοδοξίας. Ενοχλείται από την υπέρμετρη ματαιοδοξία που βγαίνει κυρίως μέσα από τα κοινωνικά δίκτυα, τα οποία χρησιμοποιεί μόνο σαν μέσο γνωστοποίησης της δουλειάς του.\n«Έχω πλέον συνειδητοποιήσει ότι αυτό είναι το ταλέντο μου, το δώρο μου. Αν γράψω ένα τραγούδι και πω "τι φοβερό είναι αυτό που έχω γράψει", εκείνη τη στιγμή υπέγραψα τον καλλιτεχνικό μου θάνατο. Αν όμως αντιλαμβάνομαι ότι καλό είναι, αλλά μπροστά στο χάος της δημιουργίας είμαι ένα τίποτε, τότε έχω ελπίδες να πάω παραπέρα».\nΣτην πόλη που γεννήθηκε, τη Θεσσαλονίκη τον κράτησε κυρίως η ανάγκη βιοπορισμού. Μηχανικός στο επάγγελμα, δούλευε υπάλληλος στην Πολεοδομία του Δήμου Καλαμαριάς και αυτή η επαγγελματική σταθερότητα του έδωσε δυνατότητα επιλογών στη μουσική. «Το γεγονός ότι είχα ένα μισθό με απέτρεψε στο να κάνω εκπτώσεις στη μουσική μου. Έβλεπα πολλούς συναδέλφους με ταλέντο να χάνονται σε σκυλάδικα από την ανάγκη βιοπορισμού» λέει. Στη Θεσσαλονίκη εκτιμά επίσης ότι μπορεί κάποιος να διατηρήσει μια πιο άμεση και γόνιμη επαφή με τον εσωτερικό του κόσμο, κάτι που έχουν μεγάλη ανάγκη οι δημιουργοί. «Εδώ, δεν μπορούν να με ενοχλήσουν παραπάνω απ' όσο θέλω εγώ». Δεν μετάνιωσε που έμεινε στην πόλη του, παρόλο που «το έχω πληρώσει και το πληρώνω μέχρι σήμερα», όπως λέει. Από την άλλη νιώθει περήφανος που από το δικό του στούντιο στην Καλαμαριά, «με ένα έργο που έχει περάσει μόνο από τα χέρια μου, με ψιλοσυζητάνε».


14.07.2021 Δελτίο τύπου\nΑθήνα. Αξιοσημείωτη επιτυχία σημείωσε η ταλαντούχα αθλήτρια στίβου, Ραφαέλα Σπανουδάκη, παίρνοντας το ‘εισιτήριο’ της πρόκρισης για τους Ολυμπιακούς Αγώνες 2021 που θα πραγματοποιηθούν στο Τόκιο, ανάμεσα σε 18 αθλητές και αθλήτριες στίβου.\nΤο BMW Group Hellas στέκεται ‘στο πλευρό’ της νεαρής αθλήτριας, καθ’ όλη τη διάρκεια της προετοιμασίας της παραχωρώντας μία δυναμική BMW Χ2 προκειμένου να διευκολυνθούν οι μετακινήσεις της.\nImportant_qualification_for_track_&_field_athlete_Rafaela_Spanoudaki PDF, EL, 69,39 KB\nFurther News for: F39 · More Sports · BMW Running


Οι Πανελλαδικές εξετάσεις στον «Ορθόδοξο Λόγο» - Κρήτη - Νέα Κρήτη\nΤώρα διαβάζετε: Οι Πανελλαδικές εξετάσεις στον «Ορθόδοξο Λόγο»\nΟι Πανελλαδικές εξετάσεις στον «Ορθόδοξο Λόγο»\nΑυτή την Κυριακή με τον Ιωάννη Λίλη στην ΚΡΗΤΗ TV\nΟι σπουδές, η μόρφωση και η γνώση είναι από τα πολυτιμότερα εφόδια ενός ανθρώπου για την πορεία του στη σύγχρονη κοινωνία.\nΟι Πανελλαδικές Εξετάσεις είναι σημαντικός θεσμός της χώρας μας, που απασχολεί τα νέα παιδιά, ήδη από την ηλικία των 15 ετών, καθώς κρίνουν, σε σημαντικό βαθμό, το επαγγελματικό τους μέλλον. Πολλές φορές, όμως, ο συγκεκριμένος θεσμός είναι εύκολο να γίνει ασήκωτο βάρος στις πλάτες των παιδιών και να φύγει το ενδιαφέρον από τον πραγματικό στόχο, που είναι η μόρφωση, η παιδεία, αλλά και αυτή η ίδια η προσπάθεια.\nΣε κάποιες περιπτώσεις η διαδικασία αυτή των εξετάσεων τροφοδοτεί ψυχοφθόρες καταστάσεις, όπως: η στήριξη όλου του νοήματος ζωής των παιδιών πάνω στις εξετάσεις, το κυνήγι μόνο των υψηλών επιδόσεων σε μαθήματα, ο παραγκωνισμός πολύτιμων αγαθών της ζωής, όπως η υγεία, η ανθρώπινη ισορροπία, η επαφή με την οικογένεια, στο όνομα της βαθμολογικής επιτυχίας.\nΠοια πρέπει να είναι ακριβώς η σχέση των παιδιών με τη γνώση και πόσο εύκολο είναι αυτό να το καταλάβουν στην ευαίσθητη ηλικία των δεκαοχτώ ετών; Ποια είναι η ευθύνη των δασκάλων, παιδαγωγών, γονέων, της υπόλοιπης οικογένειας, της Εκκλησίας σε αυτό το κρίσιμο ζήτημα; Η εισαγωγή στο Πανεπιστήμιο, σε ποιο βαθμό συνδέεται τελικά με την υπόλοιπη ζωή τους;\nΑυτά τα θέματα θα προσπαθήσει να προσεγγίσει η ζωντανή εκπομπή «Ορθόδοξος Λόγος», στο στούντιο της ΚΡΗΤΗ TV, με εκλεκτούς καλεσμένους εκπαιδευτικούς, κληρικούς, γονείς, αυτήν την Κυριακή 9 Ιουνίου και ώρα 15:30, με τη συμμετοχή πάντοτε του Σεβασμιωτάτου Αρχιεπισκόπου Κρήτης κ.κ. Ειρηναίου. Στην παρουσίαση ο Ιωάννης Λίλης.


Εσένα ρε Μπουτάρη αν καποιος γειτονικός αμπελώνας που βγαζει κρασιά στην ταμπέλα βαζει κρασι Μπουτάρη ,τι θα εκανες? - Ξυπνήστε ρε\nΕσένα ρε Μπουτάρη αν καποιος γειτονικός αμπελώνας που βγαζει κρασιά στην ταμπέλα βαζει κρασι Μπουτάρη ,τι θα εκανες?\nΕσενα ρε Μπουταρη αν καποιος γεοτονικος αμπελωνας που βγαζει κρασια στην ταμπελα βαζει κρασι Μπουταρη ,τι θα εκανες?Θα του επετρεπες να χρησιμοποιει την δικια σου ονομασια να παραπλανα τους πελατες σου και να σου κανει ζημια?\nΠΩς ΤΩΡΑ ΓΙΑ ΚΑΠΟΙΟΥς ΠΟΥ ΖΗΤΑΝΕ ΟΧΙ ΜΟΝΟ ΤΟ ΟΝΟΜΑ ΤΗς ΜΑΚΕΔΟΝΙΑςΣ ΑΛΛΑ ΚΑΙ ΤΑ ΝΕΡΑ ΚΑΙ ΤΑ ΧΩΜΑΤΑ ΤΗΣ ΛΕΣ ΠΡΕΠΕΙ ΝΑ ΥΠΟΧΩΡΗΣΟΥΜΕ ΝΑ ΣΥΜΒΙΒΑΣΘΟΥΜΕ.ΕΣΥ ΑΜΑ ΕΧΕΙ ΚΑΠΟΙΟΣ ΞΕΝΟΣ ΑΠΑΙΤΗΣΕΙς ΑΠΟ ΤΗΝ ΠΕΡΙΟΥΣΙΑ ΣΟΥ ΥΠΟΧΩΡΕΙΣ ΚΑΙ ΤΟΥ ΤΗΝ ΔΙΝΕΙΣ.ΠΑΡΑΚΟΛΟΥΘΕΙΣ ΚΑΘΟΛΟΥ ΣΚΟΠΙΑΝΗ ΤΒ. ΜΕ ΛΥΣΣΑΣΜΕΝΗ ΠΡΟΠΑΓΑΝΔΑ ΚΡΑΤΙΚΑ ΚΑΙ ΙΣΙΩΤΙΚΑ ΚΑΝΑΛΙΑ ΜΕ ΨΕΥΤΟΝΤΟΚΙΜΑΝΤΕΡ ΖΗΤΑΝΕ ΤΗΝ ΕΛΛΗΝΙΚΗ ΜΑΚΕΔΟΝΙΑ ΕΩΣ ΤΗΝ ΚΑΤΕΡΙΝΗ ΜΑΖΙ ΚΑΙ ΤΟΝ ΟΛΥΜΠΟ.ΘΕΛΕΙΣ ΣΥΝΕΧΩΣ ΣΑΝ ΜΑΙΝΤΑΝΟΣ ΜΕ ΑΚΡΑΙΕΣ ΘΕΣΕΙΣ ΝΑ ΠΡΟΚΑΛΕΙΣ ΤΗΝ ΠΡΟΣΟΧΗ ΚΑΙ ΤΗΝ ΠΡΟΒΟΛΗ ΣΟΥ ΣΤΑ ΜΕΣΑ.ΑΔΙΑΦΟΡΟΝΤΑΣ ΓΙΑ ΤΙΣ ΖΗΜΙΕΣ ΠΟΥ ΠΡΟΚΑΛΕΙΣ.ΤΟ ΜΟΝΟ ΠΟΥ ΣΕ ΝΟΙΑΖΕΙ Η ΠΡΟΣΩΠΙΚΗ ΣΟΥ ΠΡΟΒΟΛΗ.ΤΙ ΝΑ ΘΥΜΗΘΟΥΜΕ ΤΑ ΟΣΑ ΕΙΠΕΣ ΚΑΙ ΕΚΑΝΕΣ ΓΙΑ ΤΟΝ ΚΕΜΑΛ ΑΠΑΓΟΡΕΥΣΗ ΣΥΓΚΕΝΤΡΩΣΕΙΣ ΠΟΝΤΙΩΝ ΤΗΝ ΜΕΤΟΝΟΜΑΣΙΑ ΠΛΑΤΕΙΩΝ ΑΠΟ ΕΛΛΗΝΙΚΕΣ ΣΕ ΑΛΒΑΝΙΚΕΣ ΟΝΟΜΑΣΙΕΣ ΤΗΝ ΣΥΜΜΕΤΟΧΗ ΣΟΥ ΚΑΙ ΔΙΕΥΚΟΛΥΝΣΗ ΓΚΕΙ ΠΑΡΕΛΑΣΕΩΝ ΤΗΝ ΠΕΡΙΦΡΟΝΗΣΗ ΣΕ ΓΙΟΡΤΑΣΤΙΚΕΣ ΑΠΕΛΕΥΘΕΡΩΤΙΚΕΣ ΕΚΔΗΛΩΣΕΙΣ. ΤΗΝ ΠΡΟΣΠΑΘΕΙΑ ΓΙΑ ΤΗΝ ΤΟΠΟΘΕΤΗΣΗ ΤΟΥΡΚΙΚΩΝ ΤΑΜΠΕΛΩΝ ΣΤΙΣ ΟΔΟΥΣ.ΚΑΤΣΕ ΣΤΑ ΑΥΓΑ ΣΟΥ ΚΑΙ ΚΟΙΤΑ ΝΑ ΜΑΖΕΥΕΙΣ ΤΑ ΣΚΟΥΠΙΔΙΑ ΝΑ ΔΙΟΡΘΩΝΕΙΣ ΤΟΥΣ ΚΑΤΣΙΚΟΔΡΟΜΟΥΣ ΤΗΣ ΘΕΣΣΑΛΟΝΙΚΗΣ ΚΑΙ ΑΣΕ ΑΥΤΟΥΣ ΠΟΥ ΕΙΝΑΙ ΘΕΣΜΟΘΕΤΗΜΕΝΟΙ ΝΑ ΚΑΝΟΥΝ ΤΗΝ ΔΟΥΛΕΙΑ ΤΟΥΣ. ΔΗΜΑΡΧΟΣ ΒΓΑΙΝΕΙΣ ΑΠΟ ΜΙΑ ΜΕΙΟΨΗΦΙΑΕΙΣΑΙ ΑΚΡΑΙΟΣ ΚΑΙ ΕΠΙΚΙΝΔΥΝΟΣ .ΑΜΑ ΟΙ ΣΚΟΠΙΑΝΟΙ ΜΕΛΛΟΝΤΙΚΑ ΣΕ ΛΙΓΑ ΧΡΟΝΙΑ ΑΡΧΙΣΟΥΝ ΝΑ ΖΗΤΑΝΕ ΑΠΡΟΚΑΛΥΠΤΑ ΕΔΑΦΙΚΕΣ ΠΑΡΑΧΩΡΗΣΕΙΣ ΠΑΡΑΚΙΝΟΥΜΕΝΟΙ ΑΠΟ ΤΗΝ ΤΟΥΡΚΙΑ ΘΑ ΠΑΡΕΙΣ ΤΑ ΟΠΛΑ ΝΑ ΠΑΣ ΝΑ ΠΟΛΕΜΗΣΕΙΣ.ΕΧΕΙΣ ΤΥΧΟΔΙΩΚΤΙΚΗ ΣΥΜΠΕΡΙΦΟΡΑ ΕΙΣΑΙ ΑΥΤΑΡΧΙΚΟΙ ΑΥΘΑΔΕΙΑΖΕΙΣ ΒΡΙΖΕΙΣ ΜΕ ΟΣΟΥΣ ΔΕΝ ΣΥΜΦΩΝΕΙΣ .ΟΣΟ ΖΩ ΤΟ ΜΑΓΑΖΑΚΙ ΜΠΟΥΤΑΡΗΣ ΝΑ ΕΙΝΑΙ ΚΑΛΑ ΜΕΤΑ ΤΣΙΜΕΝΤΟ ΝΑ ΓΙΝΟΥΝ. ΒΑΥΚΑΛΙΖΕΣΑΙ ΣΥΝΕΧΕΙΑ ΟΤΙ ΕΦΕΡΕΣ ΤΟΥΡΙΣΜΟ ΜΕ ΑΥΤΑ ΠΟΥ ΚΑΝΕΙΣ. ΜΗΠΩΣ ΚΑΙ ΣΤΑ ΝΗΣΙΑ ΕΣΥ ΤΟΝ ΕΦΕΡΕΣ.ΦΑΝΤΑΣΜΕΝΕ ΥΠΕΡΦΙΑΛΕ . ΟΤΙ ΕΙΝΑΙ Ο ΛΑΟΣ ΤΕΤΟΙΟΙ ΕΙΝΑΙ ΚΑΙ ΟΙ ΑΡΧΟΝΤΕΣ ΤΟΥ.\nΑνώνυμος 2 Ιανουαρίου 2018 - 6:46 μ.μ.\nΆλλο αυτά που με αγγίζουν και είναι αντίθετα με τα συμφέροντά μου και άλλο ένα όνομα μιας γεωγραφικής περιοχής, που μάλλον με ευνοεί διότι θα αυξηθούν οι εξαγωγές μου και τα κέρδη μου , αυτά έφη ο μέγας ΜΠΟΥΤΑΡΗΣ ;\nΑνώνυμος 2 Ιανουαρίου 2018 - 8:45 μ.μ.\nΔΥΣΤΥΧΩΣ,ΕΙΜΑΣΤΕ ΜΙΑ ΠΟΛΥ ΜΙΚΡΗ ΧΩΡΑ ΓΙΑ ΝΑ ΕΧΕΙ ΤΟΣΟΥΣ ΠΟΛΛΟΥΣ ΑΝΘΕΛΛΗΝΕΣ ΠΡΟΔΟΤΕΣ..!


Κοριοί - Χαρακτηριστικά αντιμετώπιση ασθένειες καταπολέμηση\nΟι κοριοί είναι παρασιτικά έντομα της οικογενείας Cimicid και τρέφονται αποκλειστικά με αίμα. Ο όρος συνήθως αναφέρεται σε μέλη του γένους Cimex των οποίων το Cimex lectularius, ο κοινός κοριός, είναι και το πιο γνωστό, δεδομένου ότι προτιμά να τρέφεται με αίμα από θερμά σώματα, ενώ άλλα είδη των Cimex ειδικεύονται σε άλλα ζώα, π.χ. C. pipistrelli (Ευρώπη), G. pilosellus (δυτικές ΗΠΑ), και C. adjunctus (ανατολικές ΗΠΑ). Ο άνθρωπος είναι ιδανικός οργανισμός για τα γεύματα των κοριών.\nΚοριοί και η ιστορική αναδρομή τους\nΠριν από μερικά εκατομμύρια χρόνια οι κοριοί ζούσαν παρασιτικά στις φωλιές των πουλιών και των νυχτερίδων. Κάποιοι από αυτούς, προσαρμόστηκαν και στο περιβάλλον του ανθρώπου και ζουν μέσα στις κατοικίες μας και πιο συγκεκριμένα, στα κρεβάτια μας.\nΤο 1995 όμως, οι κοριοί παρουσίασαν αύξηση της εμφάνισης τους και ταυτόχρονα παρουσιάστηκε αύξηση της προσβολής των ανθρώπινων οικοτόπων και των κρουσμάτων.\nΤο χρώμα του ενήλικου κοριού είναι ανοικτό καφέ έως κοκκινωπό-καφέ. Είναι επίπεδος με ωοειδές σχήμα και δεν έχουν φτερά. Τα μπροστινά φτερά είναι υποτυπώδη. Οι ενήλικες έχουν διαστάσεις 4-5 mm σε μήκος και 1.5-3 mm πλάτος.\nΟι νύμφες που έχουν πρόσφατα εκκολαφθεί είναι ημιδιαφανείς, ανοιχτόχρωμες που γίνονται καφετί καθώς απορρίπτουν το δέρμα τους. Ο κοριός μετά το γεύμα αίματος φαίνεται με ένα φωτεινό κόκκινο χρώμα, καθώς η κοιλιά του είναι ημιδιαφανής. Το χρώμα αυτό σιγά σιγά εξασθενεί μέσα σε μερικές ώρες και μετά από δύο ημέρες θα γίνει αδιαφανές και μαύρο καθώς θα έχει χωνέψει το γεύμα του. Πολλές φορές τους μπερδεύουν με άλλα έντομα, μικρές κατσαρίδες, σκαθάρια. Εκπέμπουν μια χαρακτηριστική δυσάρεστη οσμή όταν συνθλίβονται.\nOi κοριοί χρησιμοποιούν τις φερομόνες για να επικοινωνούν για τις περιοχές που φωλιάζουν, για τη διατροφή τους και για την αναπαραγωγή τους.\nΗ διάρκεια ζωής που έχουν οι κοριοί ποικίλλει ανάλογα με τα είδη και εξαρτάται επίσης από τη διατροφή τους.\nΟ κοριός μπορεί να επιβιώσει σε ένα ευρύ φάσμα θερμοκρασιών και ατμοσφαιρικών συνθηκών. Κάτω από τους 16,1 ° C (61,0 ° F), οι ενήλικες μπαίνουν σε ημι-χειμερία νάρκη και μπορούν να επιμηκύνουν το χρόνο επιβίωσης τους. Μπορούν να επιβιώσουν για τουλάχιστον πέντε ημέρες στους -10 ° C (14 ° F), αλλά θα πεθάνουν μετά από 15 λεπτά από την έκθεση σε -32 ° C (-26 ° F). Δείχνουν να έχουν υψηλή ανοχή στην αποξήρανση, αφού ζουν σε χαμηλή υγρασία σε θερμοκρασίες 35-40 ° C, ακόμη και μετά την απώλεια του ενός τρίτου του σωματικού τους βάρους.\nΤο θερμικό σημείο θανάτου για το C. lectularius είναι αρκετά υψηλό, 45 ° C (113 ° F), και για να σκοτωθεί σε όλα του τα στάδια (νύμφη, ενήλικας κλπ) της ζωής του χρειάζονται 7 λεπτά έκθεσης σε 46 ° C (115 ° F). Δεν μπορούν όμως να επιβιώσουν σε υψηλές συγκεντρώσεις διοξειδίου του άνθρακα για πολύ καιρό. Η έκθεση τους όμως σε σχεδόν καθαρή ατμόσφαιρες αζώτου, φαίνεται να έχουν σχετικά μικρή επίδραση, ακόμη και μετά από 72 ώρες.\nΟι κοριοί όταν νιώσουν κίνδυνο παριστάνουν ότι είναι νεκροί, από εκεί έχει γίνει και γνωστή η έκφραση ‘’παριστάνει τον ψόφιο κοριό’’\nΌταν επισκεπτόμαστε ένα ξενοδοχείο είναι προτιμότερο να τοποθετούμε τις αποσκευές μας ψηλά, σε τραπέζια και καρέκλες\nΚοριοί και ο Βιολογικός τους Κύκλος\nΤα Αυγά των κοριών είναι μικροσκοπικά (1/16) σαν κόκκους ρυζιού. Παραμένουν κολλημένα στη θέση τους και χρειάζονται 6-10 ημέρες για να εκκολαφθούν.\nΝυμφές – 5 στάδια\nΠρόκειται για νεαρούς κοριούς πως όμως μπορούν να δαγκώσουν. Καθώς μεγαλώνει ρίχνει το δέρμα του. Πριν από τα γεύματα είναι διάφανα, και σχεδόν δεν φαίνονται, ενώ όταν τραφούν γίνονται κόκκινα. Οι νύμφες, όπως και οι ενήλικες λαμβάνουν τα γεύματα αίματος από θερμόαιμους ξενιστές, όπως οι άνθρωποι, άλλα θηλαστικά και πτηνά πάντα στην περίπτωση που δεν μπορούν να βρουν άνθρωπο ξενιστή.\nΟι ενήλικες κοριοί έχουν το μέγεθος ενός σπόρου μήλου (1/4 - 3/8''). Η τυπική διάρκεια ζωής ενός κοριού είναι 6-12 μήνες και μπορεί να επιζήσουν για μεγάλες χρονικές περιόδους χωρίς τροφή. Υπάρχουν και αναφορές πως μπόρεσαν να ζήσουν και πάνω από χρόνο χωρίς τροφή.\nΜπορούν να κάνουν 5-7 αυγά την ημέρα και 200-500 κατά την διάρκεια της ζωής τους. Οι αρσενικοί κοριοί είναι σεξουαλικά επιθετικοί. Για το λόγο αυτό , τα θηλυκά αφού ζευγαρώσουν 2-3 φορές, μετακινούνται σε νέα περιοχή για την αποφύγουν τα αρσενικά. Το ζευγάρωμα αποτελεί μια μοναδική μορφή συνουσίας και ονομάζεται «τραυματική γονιμοποίηση» με την οποία το αρσενικό διεισδύει στο κοιλιακό τοίχωμα του θηλυκού, τα εξωτερικά γεννητικά όργανα του και εγχέει μέσα στην κοιλότητα του σώματος της, το σπέρμα του. Στην περίπτωση που ζευγαρώσουν παραπάνω από 9 φορές , ο θηλυκός κοριός μπορεί να πεθάνει.\nΟι κοινοί κοριοί ή οικιακοί κοριοί (Cimex lectularius) βρίσκονται σε όλο τον κόσμο. Αυτά τα έντομα προσαρμόζονται καλά στο ανθρώπινο περιβάλλον και συνήθως ζουν σε εύκρατα κλίματα. Μια σειρά από άλλα συναφή παράσιτα μοιάζουν με κοριούς στις συνήθειες και την εμφάνιση. Η σωστή ταυτοποίηση συνήθως απαιτεί μεγεθυντικό φακό και την εμπειρία ειδικού για την διάκριση μεταξύ των διαφόρων ειδών.\nοι κοριοί των νυχτερίδων (Cimex adjunctus) έχουν επίσης παρατηρηθεί σε τροπικές περιοχές, καθώς και πιο εύκρατες περιοχές. Αυτό το είδος τρέφεται κυρίως με αίμα από νυχτερίδες, αν και ορισμένες φορές τρέφονται με ανθρώπινο αίμα, ειδικά εάν η προτιμώμενη πηγή δεν είναι παρούσα.\nΕίναι σημαντικό να προσδιοριστούν με ακρίβεια τα είδη των κοριών πριν ξεκινήσουμε τη καταπολέμηση τους. Εσφαλμένες μέθοδοι αντιμετώπισης θα αποδειχθούν αναποτελεσματικές και μπορεί να είναι επιβλαβείς και για εσάς και για την πορεία της καταπολέμησης. Επικοινωνήστε με τον εμπειρογνώμονα ελέγχου παρασίτων για να σας να οργανώσει μια επιθεώρηση και τεχνική μελέτη.\nΣτίγματα απο την παρουσία Κοριών


Α.ΚΕΦΑΛΑΣ «ΤΟ 5G ΕΙΝΑΙ ΘΑΝΑΣΙΜΑ ΕΠΙΚΙΝΔΥΝΟ»! ΜΟΝΟ ΗΜΙΜΑΘΕΙΣ Ή ΙΔΙΟΤΕΛΕΙΣ ΥΠΟΣΤΗΡΙΖΟΥΝ ΤΟ ΑΝΤΙΘΕΤΟ! - Ξυπνήστε ρε\nΣύμφωνα με τον διδάκτορα Φυσικής του πανεπιστημίου του Μάντσεστερ στη Βρετανία και διευθυντή Ερευνών του Εθνικού Ιδρύματος\nΕρευνών Αλκιβιάδη Κ. Κεφαλά, οι συχνότητες της τεχνολογίας 5G επηρεάζουν τη συγκέντρωση των ελεύθερων ριζών στα κύτταρα και συνεπώς τον μεταβολισμό και την απορρόφηση οξυγόνου.


Ο λόγος που δεν μπορούσε να βγει από την Ελλάδα – News.gr - Ηλειακά Νέα.Νέα και Ειδήσεις από την Ηλεία, iliaka nea\nΑρχική Ο λόγος που δεν μπορούσε να βγει από την Ελλάδα – News.gr\nΗ ηθοποιός αποκαλύπτει γιατί τις είχε απαγορευθεί η έξοδος από τη χώρα\nΣτην αποκάλυψη ότι είχε μπλεξίματα με τη Δικαιοσύνη, προχώρησε η Πηνελόπη Αναστασοπούλου, σημειώνοντας ότι λόγω απαγόρευσης εξόδου από τη χώρα που της είχε επιβληθεί από το 2000 μέχρι το 2007 έχασε την ευκαιρία να κυνηγήσει μία καριέρα στο εξωτερικό.\n«Προσπάθησα να φύγω κάποια στιγμή στο εξωτερικό, αλλά είχα απαγόρευση εξόδου από τη χώρα για κάποια χρόνια και δεν μπορούσα να φύγω. Είχα πάει σε μια συναυλία, όπου έγιναν επεισόδια και μέσα στον κόσμο που πιάσανε, πιάσανε και μένα. Είχαν κάψει και αυτοκίνητα, όπως και το δικό μου και θεώρησαν, ότι εγώ έκαψα μόνη μου το αυτοκίνητό μου. Μας έπιασαν την ώρα που τρέχαμε να σωθούμε, γιατί έπεφταν οι μολότοφ “βροχή” και ήταν επικίνδυνο για τη σωματική μας ακεραιότητα.


4ήμερο ταξίδι στο Παρίσι, 06-09 Απριλίου από τη Θεσσαλονίκη, 342€ τελική τιμή ανά άτομο\nΔιεύθυνση ξενοδοχείου: France, Paris, 46 Rue Notre Dame De Lorette\nΑυτό το ξενοδοχείο βρίσκεται στο 9ο διαμέρισμα του Παρισιού, σε ένα τυπικό παριζιάνικο κτήριο, μόλις 600μ. από το διάσημο Μουλέν Ρουζ. Διαθέτει κλιματιζόμενα δωμάτια, τα οποία συνδυάζουν το μοντέρνο αλλά και το κλασικό στιλ, 24ωρη ρεσεψιόν και δωρεάν Wi-Fi.\nΤα σύγχρονα δωμάτια στο Hotel George - Astotel είναι ηχομονωμένα και εξοπλισμένα με τηλέφωνο, δορυφορική τηλεόραση και ιδιωτικό μπάνιο με μπανιέρα ή ντους. Κάθε δωμάτιο διαθέτει επίσης μίνι μπαρ με δωρεάν μη αλκοολούχα ποτά.\nΟ μπουφές πρωινού περιλαμβάνει ζεστά ροφήματα, αρτοσκευάσματα, χυμούς φρούτων, δημητριακά και αυγά. Από νωρίς το απόγευμα μέχρι αργά το βράδυ, προσφέρονται δωρεάν μη αλκοολούχα ποτά και σνακ στο λόμπι του ξενοδοχείου. Μπορείτε να χρησιμοποιήσετε αυτήν την υπηρεσία και να απολαύσετε δωρεάν ποτά ή σνακ σε όλα τα ξενοδοχεία της αλυσίδας Astotel στο Παρίσι.\nΤο Hotel George - Astotel απέχει 140μ. από τον σταθμό Saint-Georges Opera (γραμμή 12) και 400μ. από τον σταθμό Pigalle του μετρό που παρέχει άμεση πρόσβαση στα Ηλύσια Πεδία. Η βασιλική Sacre Coeur και το πολυκατάστημα Galeries Lafayette βρίσκονται σε κοντινή απόσταση με τα πόδια.


Καρδιοτοκογράφημα | Γυναικολογος Κατερίνα Γεωργαντοπούλου\nΤο Καρδιοτοκογράφημα είναι μια εξέταση που γίνεται προς το τέλος της εγκυμοσύνης. Επίσης είναι η καλύτερη μέθοδος παρακολούθησης του μωρού στον τοκετό. Πρόκειται για μια παράλληλη καταγραφή – σε χαρτί – του καρδιακού παλμού του μωρού και των συστολών της μήτρας.\nΔεν είναι επεμβατικό και δεν πονάει. Δεν ενέχει κανένα κίνδυνο για την μητέρα ή για το μωρό και μπορούμε να το επαναλάβουμε όσες φορές θέλουμε. Συνήθως διαρκεί 40-60 λεπτά. Μπορεί να γίνει τόσο σε μονήρη κύηση όσο και σε δίδυμα.\nΝα ξέρετε οτι τα μωρά κάνουν κύκλους “Υπνου” και “Ξύπνιου” οι οποίοι φαίνονται στο καρδιοτοκογράφημα σαν περίοδοι ησυχίας και περίοδοι δραστηριοποίησης.\nΚαμιά φορά, εάν το μωρό κοιμάται, μπορεί να σας κρατήσουμε στο μηχάνημα λίγο περισσότερο, μέχρι να ξυπνήσει το μωρό. Εναλλακτικά, μπορούμε να σας δώσουμε κάτι γλυκό (πχ. χυμό) για να ξυπνήσει το μωρό και να μπορέσουμε να το καταγράψουμε.\nΤο καρδιοτοκογράφημα μας δείχνει εάν το μωρό είναι καλά (αυτό που λέγεται Fetal Well-Being).\nΟυσιαστικά καταγράφουμε σε χαρτί 2 στοιχεία:\nτον καρδιακό παλμό του μωρού και\nτις συστολές της μήτρας.\nΕπειδή η καταγραφή είναι παράλληλη, στον τοκετό, βλέπουμε εάν το μωρό αντέχει την πίεση από τις συστολές της μήτρας ή εάν υποφέρει (και πρέπει να βγει).\nΤό καρδιοτοκογράφημα, σε κάθε περίπτωση, είναι βασικό στοιχείο της προετοιμασίας μας για τον τοκετό. Το συνδυάζουμε με μία επίσκεψη στην Αίθουσα Τοκετών για να εξοικειωθείτε και να ξέρετε που θα έλθετε, τι θα συμβεί και πως περίπου θα είναι ο τοκετός μας.\nΤέλος, να ξέρετε οτι το καρδιοτοκογράφημα θα καταγράφει συνέχεια τόσο στην διάρκεια του 1ου όσο και του 2ου σταδίου του τοκετού. Εάν βέβαια πρόκειται για τοκετό διδύμων θα υπάρχουν 2 καταγραφές, μια για κάθε μωρό. Υπάρχουν πολλά pattern φυσιολογικού και παθολογικού γραφήματος. Το σίγουρο είναι ότι στον τοκετό θα έχουμε όλο τον χρόνο για να σας εξηγώ το καρδιοτοκογράφημα του δικού σας ή των δικών σας μωρών!\n← Φυσιολογικός Τοκετός Καμπύλη Σακχάρου →


Πρώτη καταχώρηση: Παρασκευή, 28 Ιουνίου 2019, 00:20\nΟι άνθρωποι, όπως οι χιμπαντζήδες, χρειάζονται λίπος σε καταστάσεις πείνας. Αλλά οι πρώτοι άνθρωποι μπορεί να χρειάζονταν το λίπος και για άλλο λόγο, είπαν οι ερευνητές - ως μια πρόσθετη πηγή ενέργειας για να τροφοδοτήσουν τους αναπτυσσόμενους, πεινασμένους εγκεφάλους.\nΤελευταία ενημέρωση: Παρασκευή, 28 Ιουνίου 2019, 00:20


Ashcroft Ski Touring (Άσπεν, Κολοράντο) - Κριτικές\nAshcroft Ski Touring, Άσπεν - Κριτικές\nΗνωμένες Πολιτείες Κολοράντο Άσπεν Άσπεν Αξιοθέατα Ashcroft Ski Touring\n8 κριτικές Νο 13 από 20 στην κατηγορία Περιηγήσεις για: Άσπεν Περιοχές για Σκι Αντοχής, Περιηγήσεις σε Αξιοθέατα, Υπαίθριες δραστηριότητες, Περιηγήσεις 11399 Castle Creek Road, Άσπεν, CO 8161111399 Castle Creek Road, Άσπεν, CO 81611+1 970-925-1971Ιστότοπος\nΣας ευχαριστούμε για τη βαθμολογία σας Η κριτική έγινε: 13 Φεβρουαρίου 2017 Aspeneyesurgeon, Άσπεν, Κολοράντο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 8 κριτικέςΕξαιρετικό50%Πολύ καλό25%Μέτριο0%Ανεπαρκές12%Πολύ κακό12%13 Φεβ 2017“Visit the old and abandoned ghost town of Ashcroft”24 Μαρ 2016“Magical”ΤΟΠΟΘΕΣΙΑ 11399 Castle Creek Road, Άσπεν, CO 81611\nΕΠΙΚΟΙΝΩΝΙΑ Ιστότοπος +1 970-925-1971Βελτίωση αυτής της καταχώρισης\nΒαθμολογία ταξιδιωτών Εξαιρετικό4Πολύ καλό2Μέτριο0Ανεπαρκές1Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (4)Αγγλικά (8)Γλώσσα Ελληνικά (4)Αγγλικά (8)\nΔείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAspeneyesurgeonΆσπεν, Κολοράντο9923Η κριτική γράφτηκε 13 Φεβρουαρίου 2017 Visit the old and abandoned ghost town of AshcroftΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nmarcimichelleΆσπεν, Κολοράντο65Η κριτική γράφτηκε 10 Δεκεμβρίου 2016 Will charge for FAULTY equipment.Μετάφραση Google ΠερισσότεραΕυχαριστούμε, marcimichelle Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHolly RChapel Hill, Βόρεια Καρολίνα16163Η κριτική γράφτηκε 24 Μαρτίου 2016 MagicalΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nSusanne HΧόμπαρτ, Αυστραλία364Η κριτική γράφτηκε 15 Φεβρουαρίου 2016 μέσω κινητής συσκευής Poor grooming and poor customer serviceΜετάφραση Google ΠερισσότεραΕυχαριστούμε, Susanne H Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιnylonkongΧονγκ Κονγκ, Κίνα2819Η κριτική γράφτηκε 2 Φεβρουαρίου 2016 AMAZING: 1 of the top 10 days of my life ... seriouslyΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nAussie0901South Australia13148Η κριτική γράφτηκε 6 Ιανουαρίου 2015 Showshoe Tour: Great introduction to the snowΜετάφραση Google ΠερισσότεραΕυχαριστούμε, Aussie0901 Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHikeWineHotSpringsΦορτ Κόλινς, Κολοράντο26093Η κριτική γράφτηκε 14 Φεβρουαρίου 2013 A great winter sports opportunity not to be missedΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nslipjiggersRaleigh, North Carolina1728Η κριτική γράφτηκε 29 Μαρτίου 2012 Wow - what views! Worth the trip from Snowmass!Μετάφραση Google ΠερισσότεραΕυχαριστούμε, slipjiggers Ενημέρωση καταχώρισης… Στην περιοχή Κοντινά εστιατόριαAjax Tavern456 κριτικές 11,61 χλμ μακριά Mezzaluna362 κριτικές 11,77 χλμ μακριά Element 47188 κριτικές 11,62 χλμ μακριά Pine Creek Cookhouse264 κριτικές 4,93 χλμ μακριά Κοντινά αξιοθέαταAspen Mountain / Ajax449 κριτικές 7,77 χλμ μακριά Castle Creek Road54 κριτικές 3,78 χλμ μακριά Ashcroft Ghost Town124 κριτικές 3,28 χλμ μακριά Conundrum Hot Springs17 κριτικές 3,78 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Ashcroft Ski Touring και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Καλύτερη ενημέρωση. Καλύτερες κρατήσεις. Καλύτερα ταξίδια. © 2017 TripAdvisor LLC Με την επιφύλαξη όλων των νόμιμων δικαιωμάτων. Όροι χρήσης | Πολιτική ιδιωτικού απορρήτου | Πολιτική για τα cookies | Συναίνεση για χρήση cookies | Χάρτης ιστότοπου* Η TripAdvisor LLC δεν είναι πράκτορας κρατήσεων και δεν χρεώνουμε αμοιβή για υπηρεσίες στους χρήστες της ιστοσελίδας μας... (περισσότερα) Η TripAdvisor LLC δεν φέρει ευθύνη για το περιεχόμενο εξωτερικών ιστοσελίδων. Το περιεχόμενο των προσφορών δεν περιλαμβάνει φόρους και δασμούς. ΕΞΕΡΕΥΝΗΣΤΕΠληροφορίες για εμάςΚέντρο βοήθειαςΝΟΜΙΣΜΑ/ΧΩΡΑ$USDΕλλάδα


Ο Χριστόδουλος της καρδιάς μας – Κεφάλαια 3-4 - Δεσποτάτο | Εκκλησιαστική Ενημέρωση\nΟ Χριστόδουλος της καρδιάς μας – Κεφάλαια 3-4\nΜέσα στον πλούσιο συναισθηματικό κόσμο του Χριστόδουλου, την πρώτη θέση κατέχει η έξαρση η Εθνική. Το έθνος γι’αυτόν είναι το ακατάλυτο σύμβολο, στο δράμα του οποίου αντικατοπτρίζονται οι δίδυμες ιδέες της Φυλής: Θρησκεία και Πατρίδα. Γι’αυτά τα δύο αγωνίζεται, παλεύει, όσο μπορεί. Με το λόγο, με την πέννα, με το σώμα. Γιατί στο ένα βλέπει το Χριστό, στο άλλο την Ελλάδα. Στόχος και πόθος του η Ελλάδα να μείνει χώρα… Ελληνική, Χριστιανική.\nΓια τον πόθο του αυτό, τον Εθνικό, δεν ξεχνάει ποτέ τους δραματικούς αγώνες του Έθνους, από το 1912 και 1913, μέχρι τις μέρες της Κατοχής και της αντίστασης στους Γερμανούς κατακτητές . Και γράφει έτσι μια από τις πιο όμορφες σελίδες της Ιστορίας της Ελληνικής, που άθελα του τον ανεβάζει στα ύψη μιας προσωπικότητας, Ιστορικής και Εθνικής.\nΣτους ενδόξους αγώνες του Έθνους, εναντίον του άξονος, το 1940-1941 αλλά και σε όλη την Γερμανική κατοχή ο Χριστόδουλος είναι σε νηπιακή ηλικία.\nΑυτό δεν τον εμποδίζει να μάθει σωστά, σχεδόν εξονυχιστικά, την ιστορία της εποχής εκείνης.\nΑκαταμάχητος στην κόπωση από παιδί , απτόητος στις κακουχίες, Βιβλικός στη μορφή, χρυσορρόας στο λόγο, μεγαλόπρεπος σε όλα, βάζει τα θεμέλια για τον Χριστόδουλο της επόμενης ημέρας.\nΗ στυγερή περίοδος της Ιταλικής και Γερμανικής Κατοχής, δίδει το έναυσμα στην οικογένεια του πατριώτη Παναγιώτη Παρασκευσίδη, πατέρα του Χριστόδουλου, να δράσει στρατηγικά στον αγώνα για την αντίσταση.\nΗ Ξάνθη γίνεται μεγάλο κέντρο δράσης, με πρωταγωνιστή τον πατέρα του Χριστόδουλου. Αυτός είναι ο κεντρικός πυρήνας της αντιστασιακής οργανώσεως που δρά και μάχεται τους κατακτητές.\nΜε το θρυλικό ψευδώνυμο «Παππούς», ο Παναγιώτης Παρασκευαίδης, διευθύνει τον αγώνα στη Θράκη. Ακούραστος αγωνίζεται νυχθημερόν με κίνδυνο της ζωής του, μήπως συλληφθεί από τους κατακτητές, για να βοηθήσει το ταλαίπωρο Έθνος. Όλα αυτά ο μικρός Χρήστος τα ζεί από κοντά και γαλουχείται ανάλογα.Η οικογένειά του, μετά από λίγο, μετακομίζει στην Αθήνα γιατί αρχίζει να γίνεται αντιληπτή η δράση του πατέρα Παρασκευαίδη.\nΜετά από τον ανηφορικό Γολγοθά, που έφτιαξαν στο έθνος οι Σταυρωτές της «Κατοχής», η Ελλάδα γιορτάζει την Ανάσταση της λευτεριάς! Ο Χριστόδουλος επχει πια μεγαλώσει και έχει αρχίσει να διακρίνεται για τις επιδόσεις και το ήθος του. Όλη η Κυψέλη μιλάει γιαυτόν. Όλα αυτά τον γσλούχησαν σωστά και δεν του άλλαξαν τα μυαλά του. Από νέος ήταν διαφορετικός και όσο περνούσαν τα χρόνια γινότανε όλο και σπουδαιότερος .\nΗ μορφή του η Εθνική του Χριστόδουλου, προβάλλει ισάξια σε δυναμισμό με τις μεγάλες σύγχρονες ηρωικές μορφές της Ελλάδος.\n«Δεν απετέλεσεν ο εκλιπών Πρωθιεράρχης – σχολιάζει η σοβαρή Αθηναϊκή εφημερίδα «Εστία» – μόνον ηγετικήν μορφή της Ελληνικής ορθοδόξου Εκκλησίας. αλλά δια της παραλλήλου εθνικής δράσεως και των ιδεών του, κατετάγη μεταξύ των Εθνικών μορφών, τας οποίας γεραίρει δια τας υψίστας εθνικάς υπηρεσίας που κατηξιώθησαν να προσφέρουν εις την Πατρίδα των».\nΗ τιμή και η ευγνωμοσύνη σήμερα και πάντα, ανήκουν στον Χριστόδουλο. Κι η Ιστορία η Ελληνική, αυτή την τιμή δεν θα του την στερήσει ποτέ. Γιατί ήταν Έλληνας. Και στην Ελλάδα οι Έλληνες τιμώνται\nΟ Χριστόδουλος ως ΕΚΚΛΗΣΙΑΣΤΙΚΟΣ ΡΗΤΩΡ\nΔεν θα είναι άδικος ο χαρακτηρισμός του «νέου Χρυσοστόμου» για τον Χριστόδουλο.Δεν είναι τυχαίο που θεωρείται ως η πλέον εξέχουσα φυσιογνωμία της σύγχρονης Εκκλησιαστικής Ρητορικής. Και δεν είναι άστοχος ο επίζηλος τούτος τίτλος. Άριστος ψυχολόγος και γνώστης της ανθρωπίνης ψυχής.\nΜε τρόπο θαυμαστό και δεξιότεχνο προσφέρει τις σκέψεις του πάντα στους ακροατές των κηρυγμάτων του. Γλώσσα απλή, καθαρή. Παραδείγματα ζωντανά, σπαρταριστά. Σκέψεις προσγειωμένες στο πεδίο της κοινωνικής ανάγκης. Άγνωστοι γι’αυτόν οι επικίνδυνοι ακροβατισμοί των νεαρών και άτεχνων ομιλητών στους υπεραισθητούς κόσμους των φιλοσοφικών στοχασμών.\nΎφος πάντοτε ανθρώπινο, ενίοτε και ποιητικό, που αυθόρμητα ξεχύνει το κελλάρισμα μιας πίστης ζωντανής για να γοητεύσει και να θερμάνει τον ακροατή. Συγκινεί και διδάσκει συνάμα. Ζεί και αισθάνεται ο κάθε ακροατής τα λόγια που κυλούν απ’το μελίρρητο στόμα του. Βρίσκει κανείς απάντηση στα αναπάντητα ερωτήματα της ψυχής.\nΓράφει για το κήρυγμα τούτο του Χριστόδουλου, γνωστός λογοτέχνης των Αθηνών: «Μελίρρυτος, πράγματι, υποκειμενικός εν πολλοίς, εγνώριζε τον μυστικό δρόμο να φθάνει μέχρι τα μύχια των καρδιών του ακροατηρίου του. Ό,τι και αν έθιγε και όσες φορές και αν τον άκουγε κάποιος να ομιλεί επί του αυτού θέματος, ήταν ως να τον άκουγε για πρώτη φορά. Η συγκίνηση ήταν νέα πάντοτε. Η γλώσσα του ήταν απλή.\nΤα νοήματα του καθαρά. Ο κόσμος του συναισθηματικός. Εζωγράφιζε για του λόγου του τις ευαγγελικές και εκκλησιαστικές μορφάς με τρόπον ανάγλυφο, απλό, παραστατικό. Έφερεν εμπρός στους οφθαλμούς του εκκλησιάσματος τα γεγονότα και με αφάνταστη ικανότητα τα έκαμνε παρών. Οι ακροατές του θα ενθυμούνται πάντοτε την βαθειά εκείνη φωνή, η οποία εζωγράφιζε συναισθήματα, καταστάσεις, εγίνετο τρυφερά, ειρωνική, βροντερή, εθώπευε, ερμήνευε, συνεβούλευε, απειλούσε. Κυριολεκτώς χείμαρρος ρητορικής Ικανότητος, ήταν το κάθε κήρυγμα του Χριστόδουλου. Δεν θήρευε την φιλοσοφική επίφαση, ούτε την πρωτοτυπία. Ήταν απλό και δυνατό ομίλημα καρδίας. Ασφαλώς ο Χριστόδουλος επίστευε όπως και ο Γκαίτε, ότι:\n«κανενός δεν θ’αγγίξεις την καρδιά, αν ο λόγος δεν βγαίνει απ’την καρδιά σου».\nΗ γλώσσα του λαού είναι η αδυναμία του Χριστόδουλου. Γιατί είναι η γλώσσα του συναισθήματος και της καρδιάς. Μ’αυτή εκδηλώνει τα εσωτερικά βιώματά του . Στο σημείο αυτό θέλω να καταθέσω μια σκηνή προσωπικής μου στιχομυθίας με τον αείμνηστο Μεγάλο Αρχιεπίσκοπο, όπου ο Χριστόδουλος δεοντολογικά ερμηνεύει την αγάπη του για τη «γλώσσα του λαού».\nΣτην συνομιλία μου αυτή μαζί του δεν δίστασα να του αναφέρω ευθέως, όπως έκανα πάντα, μερικές όχι κολακευτικές κρίσεις, για την λαϊκή μορφή και το γλωσσικό Ιδίωμα των κηρυγμάτων του, που ξέφευγε από το παραδοσιακό στιλ και ζημίωνε κατά τη γνώμη μου το ορθόδοξο Εκκλησιαστικό πνεύμα.\n–«Παιδάκι μου, είπε τότε σοβαρά ο μύστης του θείου λόγου, αισθάνομαι την ανάγκη να μιλήσω με τη γλώσσα της καρδιάς μου στο λαό, που τόση ανάγκη έχει να νοιώσει βαθειά τις ιερές αλήθειες και να ακούει κάποιες αλήθειες!»\n–«Θυμάμαι ακόμη το βράδυ της 24ης Νοεμβρίου, παραμονή της εορτής της Αγίας Αικατερίνης , καθόμασταν μετά το λιτό δείπνο στο τραπέζι εργασίας όπου μελετούσε και υπέγραφε τα Συνοδικά έγγραφα. Ο μεγάλος κήρυκας του Ευαγγελίου, ανιστορίζει το βίο της Αγίας, ενώ από τα μάτια του τρέχουν δάκρυα.\n–Με κατηγορούν, είπε, ότι τα κηρύγματα μου είναι δακρύβρεχτα, αλλά τούτο για μένα είναι μία φυσική κατάσταση!\nΚαι ήταν το περιστατικό αυτό αρκετό για να με κάνει να καταλήξω συμπερασματικά για τον μεγάλο Αρχιεπίσκοπο:\n–«Δεν υπάρχει αμφιβολία, ότι ο Χριστόδουλος, υπήρξε δημιουργός μιας καινούργιας Σχολής λόγου, που αρκετοί φίλοι και πνευματικά του παιδιά ακολούθησαν και τα κηρύγματα του φλογερά και ζωντανά μαγνήτιζαν χιλιάδες ψυχές οδηγώντας τις στο δρόμο του Χριστού Μεγαλόστομος και φλογερός με ένα είδος ιερό, ρομαντισμού και λυρισμού ταυτόχρονα, κατάφερνε να συγκινήσει βαθύτατα και να δώσει με τρόπο χειροπιαστό, τις ουράνιες αλήθειες».\nΕίναι αλήθεια, ότι κανείς δεν μπόρεσε να μείνει ασυγκίνητος μπροστά στον άξιο χειριστή του λόγου και τον μεγαλόπρεπο άρχοντα του άμβωνος. «Ολόχρυσο στόμα» τον ονομάζουν. Εύστοχος και επιτυχημένος ο χαρακτηρισμός. «… Έκλεισε για πάντα το ολόχρυσο στόμα του – γράφει δημοσιογράφος ακροατής του – το στόμα του εκείνο, που όταν ακόμη μαθητής του Λυκείου τον άκουα να κηρύττει κι ενόμιζα πως στον ιερό Άμβωνα του Ναού βρισκόταν ο ίδιος ο Χριστός». Και συνεχίζει ο θαυμαστής των λόγων του. «Πόση βασιλική μεγαλοπρέπεια είχε! Κάθε του κίνηση ήταν κι ένα κήρυγμα εναργές. Κάθε λόγος του έφθανε μέχρι τα μύχια των ακροατών του… Ήταν πραγματικός Αναξ, παρά το μικρό ύψος του…»\nΛόγια απλά, ζωηρά βουτηγμένα μέσα στη φλόγα της πίστεως μας, μπουρλοτίζουν τους ακροατές των ιερών κηρυγμάτων του αλλά και των απλών δηλώσεών του. «Ο αποθανών Αρχιεπίσκοπος, ήταν μια ακτινοβόλος μορφή, ένας σπάνιος ρήτορας της Εκκλησίας μας, που με τα φλογερά κηρύγματα του γοήτευε και συνήρπαζε τα πλήθη, αποδίδοντας με την απλή γλώσσα του κατά τον καλύτερο τρόπο τα νοήματα του, με παραδείγματα παρμένα από τη ζωή, με τα οποία κατώρθωνε να διανθίζει τις ομιλίες του, αποφεύγοντας ό,τι θα μπορούσε να χαλαρώσει το ενδιαφέρον του ακροατηρίου του. Η Ελλάδα, το 1939, γέννησε τον νεώτερο Χρυσόστομο». Ο λόγος του θεμελιωμένος με βράχο την πίστη και κτισμένος με την απλότητα των παραδειγμάτων και τη ζωντάνια την λογοτεχνική βρίσκει χορεία ολόκληρη μιμητών και δημιουργεί Σχολή «τύπου κηρύγματος Χριστόδουλου». Ο δε λαός αθρόως έτρεχε για να ακούσει τον μοναδικό εκκλησιαστικό ρήτορα.\n«Αλλά το αποκορύφωμα των ικανοτήτων του από Δημητριάδος, Αρχιεπισκόπου Αθηνών Χριστοδούλου, υπήρξε το χάρισμα του λόγου. Ο λόγος του, το κήρυγμά του τεθεμελιωμένος στην πίστη, ηρτυμένος με λογοτεχνική υφή, εχυμούτο με το πλούσιο συναίσθημα και ουδέποτε εξέκλινε σε θεωρίες. Ήταν πρακτικός και διδακτικός, συγχρόνως δε τερπνός και συγκινητικός. Ο λαός έλεγε χαρακτηριστικώς περί αυτού «είναι ο μόνος που δεν θέλουμε ποτέ να τελειώσει! Θα μπορούσαμε επί ώρες να τον ακούμε ακούραστα».\nΟ Χριστόδουλος είναι γνωστό, ότι συνεκλόνιζε την Αθήνα με τα κηρύγματά του. Από την εποχή που ήταν Δημητριάδος όταν και ερχότανε στην Αθήνα αλλά και όταν εξελέγη Αθηνών, εσυνωθούντο τα πλήθη όλων των τάξεων των ανθρώπων, για να τον ακούσουν στους ναούς και στις πλατείες όπου μιλούσε. Ο γράφων από το 1974, και μετά, πνευματικός υιός του αειμνήστου, πλείστα όσα εκ των γραφομένων εδώ παρακολούθησε και έζησε αυτοπροσώπως. Ο τρόπος του κηρύγματος του έρρεε μιμητός και εδημιούργησε μία νέα Σχολή, τύπου κηρύγματος Χριστόδουλου. Εγνώριζε τον τρόπο να ομιλει στην ψυχή του λαού.\n«Τον μακαριστό Αρχιεπίσκοπο εγνώρισα ως Αρχιμανδρίτη, Ιερατ. Προϊστάμενο της Παναγίας Φαλήρου. το πρώτον την νύκτα της Μεγάλης Πέμπτης του 1974, όταν εκήρυττε τον θείον λόγον στον Ναόν του , τον ενοριακόν μου τότε Ναόν, καθώς διέμενα εκεί σε συγγενικό μου σπίτι. Μετά την έξοδό του Εσταυρωμένου, έμπροσθεν του Σταυρού άρχισε να ομιλεί επί του επικαίρου θέματος της Σταυρώσεως του Θεανθρώπου. Από τα πρώτα του λόγια, το εκκλησίασμα προσηλώθη στο στόμα του. Ήταν μελίρρητος και κατέστη με την πορεία του λόγου του θεόπνευστος. Σε μιαν στιγμή εστράφη προς τον Εσταυρωμένο και ομιλών προς τον επί του Σταυρού Σωτήρα, τον παρεκάλει να σώσει την Ελλάδα από τις επερχόμενες συμφορές, να την βοηθήσει στον διεξαγόμενο τότε Εθνικόν της αγώνα, να απομακρύνει τους κινδύνους. Ο τρόπος και τα λόγια που εχρησιμοποίει – μου παραμένουν ακόμη έναυλα εις τα ώτα μου – ήσαν τόσον παραστατικά, τόσον συγκλονιστικά, που το εκκλησίασμα εξέσπασεν εις λυγμούς. Πλέον των χιλίων ανθρώπων, που είχον κατακλύσει τον Ναό , καθηλώθη και προσέβλεπεν προς τον ρήτορα ως να ήταν ο θεόπνευστος ομιλητής. Πώς εσκέφθη να απευθύνει αυτήν την ικεσία προς τον εσταυρωμένο, δια την εθνικήν μας βοήθειαν; Ήταν έμπνευση της στιγμής, εν τη ρήμη του λόγου του, ήταν προαίσθηση των δεινών που επηκολούθησαν με την εισβολή στην Κύπρο, ήταν διαίσθηση των τραγικών στιγμών που ανέμεναν το Έθνος; Ό,τι κι αν ήταν πάντως, ο λόγος εκείνος, εντυπωσίασε, συνεκλόνισε, έκαμε χιλίους ανθρώπους να κλαίνε και να αισθανθούν όλο το τραγικό μαρτύριο του Θεανθρώπου και της Ελλάδος.\nΑυτή η πρώτη μου γνωριμία με τον Χριστόδουλο, που παρέμεινε ζωηρά στην μνήμη μου και ακόμη συγκλονίζομαι εν τη αναμνήσει της.\nΤο 2004, πραγματοποιήθηκε μία σειρά εκδηλώσεων για το ολοκαύτωμα των Εβραίων στην Συναγωγή των Εβραίων στην Αθήνα. Ήταν προσκεκλημένος να παραστεί και να μιλήσει και ο Αρχιεπίσκοπος Χριστόδουλος. Μετά την θρησκευτική τελετή και αφού ωμίλησαν οι ορισθέντες ρήτορες, οι οποίοι εξήραν την θυσία των Εβραίων σε όλο τον κόσμο, τελευταίος ομίλησε και ο Χριστόδουλος. Και ωμίλησε με το γνώριμο ύφος του. Τα κατάφερε πάλι να μας κάμει να δακρύσουμε, όταν εξήρε τον αγώνα και την θυσία των Εβραίων,των αγωνισαμένων τον τίμιο αγώνα της ελευθερίας αλλά και για την συμβολή μέχρι αυτοθυσίας του τότε Αρχιεπισκόπου και Αντιβασιλέως Δαμασκηνού Παπανδρέου. Και αυτός ο παριστάμενος νεοκλεγείς τότε Πρωθυπουργός της χώρας Κώστας Καραμανλής συνεσπάτο συγκινούμενος διακριτικά, από όσα άκουγε να λέγει ο Αρχιεπίσκοπος, αλλά το σπουδαίον ήταν ότι συνεκινήθησαν και έκλαιγαν και οι ξένοι επισκέπτες των εκδηλώσεων που ήταν από το Ισραήλ και δεν ήξεραν ελληνικά.\nΌταν μάλιστα έγινε η αποκάλυψη της μαρμάρινης πλάκας και επερατώθη η τελετή ο Αρχιεπίσκοπος Χριστόδουλος επλησίασε για να χαιρετίσει τον Πρωθυπουργό και να αναχωρήσει. Ο Καραμανλής τον αγκάλιασε και γελώντας του είπε (ήμουν αυτήκοος μάρτυς, διότι έτυχε να είμαι πλησίον στον Πρωθυπουργό):\n– Καλά το οτι θα κάνατε εμάς τους Έλληνες να κλαίμε, το καταλαβαίνω!! Αλλά Μακαριώτατε, να κάνετε να κλαίνε και οι ξένοι που δεν ήξεραν Ελληνικά, αυτό δεν το περίμενα!! Εγέλασεν ο Χριστόδουλος με την καρδιά του και χάρηκε για την φιλοφρόνηση του Πρωθυπουργού και τον εφίλησε.\n— Μα τους μετέφραζαν προφανώς, αυτά που έλεγα, του είπε με ταπείνωση.\nΚαι η σκηνή αυτή, μου μένει αλησμόνητη, για τον ζωηρό και φλογερό Αρχιεπίσκοπο.\nΕυχή μας: Αντάξιους φυτευτές και οργοτώμους της ουράνιας σποράς ν’αναδεικνύει πάντα ο Κύριος στον επίγειο αμπελώνα Του, ώστε ο λόγος Του πάντα να γίνεται «Ζων, και ενεργής και τομώτερος υπέρ πάσαν μάχαιραν δίστομον και διικνούμενος άχρι μερισμού ψυχής τε και πνεύματος αρμών τε και μυελών, και κριτικός ενθυμήσεων και εννοιών καρδίας…».\n27 Ιαν 2019 23:05 ΑΦΙΕΡΩΜΑΤΑ


Αντώνης Μήτσας | ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ\nPosts Tagged ‘Αντώνης Μήτσας’\nPosted in Βιβλία - Αργολίδα, Ερμιονίδα, tagged Argolikos Arghival Library History and Culture, Captain Antonis Stam. Mitsas, Αργολική Αρχειακή Βιβλιοθήκη Ιστορίας & Πολιτισμού, Αντώνης Μήτσας, Βιβλία, Βιβλίο, Βιβλιοπαρουσίαση, Βιογραφίες, Επανάσταση, Ερμιονίδα, Ιστορία, Πολιτικοί, Σπετσιώτης Γιάννης, Στρατιωτικοί on 25 Φεβρουαρίου, 2021| Leave a Comment »\nΚυκλοφόρησε το νέο βιβλίο του Γιάννη Μ. Σπετσιώτη με τίτλο: «Ο καπετάν Αντώνης Σταμ. Μήτσας (1832-1897)». Πρόκειται για μια λεπτομερή μονογραφία του Ερμιονίτη αξιωματικού και βουλευτή Αντώνη Σταμ. Μήτσα, γιου του Σταμάτη και της Μαρίας Μήτσα, καρπός μακροχρόνιας έρευνας και μελέτης.\nΩς αξιωματικός ο ήρωας μας συμμετείχε στην Επανάσταση της Θεσσαλίας (1854), στην Κρητική Επανάσταση (1866) και στη Θεσσαλική Επανάσταση (1878). Ήταν παρών στη λαϊκή εξέγερση του 1862 που οδήγησε στην ανατροπή και την έξωση του Βασιλιά Όθωνα, καθώς και στον εμφύλιο πόλεμο του 1863 μεταξύ «Ορεινών» και «Πεδινών». Επίσης ως επικεφαλής ομάδας ανδρών πέτυχε τη διάλυση των ληστρικών συμμοριών που μάστιζαν την Αττική. Ως πολιτικός ο Αντώνης Σταμ. Μήτσας, από το 1865 και για μια 20/ετία, συμμετείχε σε εννέα εκλογικές αναμετρήσεις από τις οποίες τις 6 εκλέχτηκε βουλευτής Ερμιονίδας.\n«Ο καπετάν Αντώνης Σταμ. Μήτσας (1832-1897)»\nΣτον πρόλογο του βιβλίου σημειώνει ο συγγραφέας:\nΤα τελευταία χρόνια ασχολούμαι συστηματικά με τη μελέτη της ιστορικής ερμιονίτικης οικογένειας των Μητσαίων και κατά καιρούς έχω αρθρογραφήσει για τα περισσότερα μέλη της.\nΗ παρούσα εργασία αφορά στη ζωή και τη δράση του ήρωα Αντώνη Σταμ. Μήτσα. Το υλικό που έχει προκύψει από την έρευνα στα αρχεία και τις σημειώσεις από τις χιλιάδες σελίδες που έχω μελετήσει σε πρωτογενείς πηγές και ιστορικά βοηθήματα είναι τεράστιο.\nΈτσι, έκρινα σκόπιμο, να το παρουσιάσω χωρίς ανώφελες περιττολογίες, σε μια μονογραφία, που εκτός των άλλων, λόγω του θέματος θα περιέχει και αρκετές πληροφορίες της τοπικής μας ιστορίας (στρατιωτικά γεγονότα και πολιτικές εξελίξεις) του δεύτερου μισού του 19ου αιώνα (1850 – 1899). Και αυτό γιατί ο ήρωας μας, Αντώνης Μήτσας, συμμετείχε για σαράντα χρόνια στα πεδία των μαχών τριών μεγάλων πολεμικών αναμετρήσεων, στην Επανάσταση της Θεσσαλίας το 1854, στην Κρητική Επανάσταση του 1866 και στην Θεσσαλική Επανάσταση του 1878.\nTο δε στρατιωτικό του σώμα ήταν στρατολογημένο κυρίως από άνδρες της επαρχίας μας (Ερμιονίδας), της ευρύτερης περιοχής του Νομού Αργολίδας καθώς και των γύρω νησιών Ύδρας, Σπετσών και Πόρου. Κάποιοι από αυτούς έπεσαν ηρωικά ή τραυματίστηκαν σ’ εκείνες τις μάχες. Ορισμένα ονόματα των πεσόντων διασώθηκαν και αναγράφονται στην παρούσα μελέτη.\nΕπίσης ήταν παρών, ως υποστηρικτής του Βασιλιά Όθωνα, στη λαϊκή εξέγερση του 1862 που οδήγησε στην ανατροπή και την έξωση του, καθώς και στον εμφύλιο πόλεμο του 1863 μεταξύ «Ορεινών» και «Πεδινών».\nΟ Αντώνης Σταμ. Μήτσας για είκοσι χρόνια πρωτοστάτησε και στην πολιτική σκηνή της χώρας, όπως ο πατέρας του, μαζί με τον διακεκριμένο πολιτικό της Ερμιονίδας και της Ελλάδας Γεώργιο Ιω. Μίληση, καθώς και άλλους αξιόλογους βουλευτές της επαρχίας μας.\nΤέλος, θεωρώ αναγκαίο να αναδειχθούν από τη μελέτη αρχειακών πηγών, εκτός από τα στρατιωτικά και πολιτικά γεγονότα και άλλες άγνωστες πτυχές της τοπικής μας Ιστορίας και του Πολιτισμού.\nΩς τέτοιες θεωρούμε την εκκλησιαστική λατρεία, την εκπαίδευση, το εμπόριο, την οικονομία, τις τέχνες, τις παραδόσεις, την κοινωνική και οικογενειακή ζωή.\nΠιστεύω πως η αναζήτηση, ανακάλυψη, διάσωση, μελέτη και διάδοση της τοπικής Ιστορίας και του Πολιτισμού συμβάλλει στη γνώση της σύγχρονης ταυτότητάς μας και καλλιεργεί τη συνείδηση και την ευθύνη για όσα έχουμε κληρονομήσει από τις προηγούμενες γενιές και για όσα οφείλουμε να αφήσουμε παρακαταθήκη στις επόμενες…\nΟι ενδιαφερόμενοι μπορούν να το αναζητήσουν στις βιβλιοθήκες Κρανιδίου, Ερμιόνης και στην Αργολική Αρχειακή Βιβλιοθήκη.